NAGGAGGA Sudhir Ruparelia naye atutte bbanka ya Uganda enkulu mu kkooti n’agivunaana okumenya endagaano gye bakkaanyaako ku by’okuggala Crane bank.\nMu ndagaano eno, kyakkiriziganyizibwako abantu abaalina emigabo mu Crane bank obutalaalaasibwa wadde okuggulwako emisango mu kkooti nti kyokka bino byonna bbanka enkulu eya Uganda ebikoze n'emenya endagaano ekiwalirizza Sudhir okuwaaba.\nMu mpaaba ye, Sudhir agamba nti era bbanka enkulu yagaana okumuwa fayiro ezirimu emisingo abantu kwe beewolera ssente mu Crane bank, naddala ng’amaze okusasula gavumenti obukadde bwa doola 8 nga bwe yalagirwa.\nNoolwekyo, Sudhir ayagala aliyirirwe olw’okumufiiriza, na byonna by'asaasaanyizza, olwa bbanka enkulu okumenya endagaano eno.\nAyagala kkooti eragire bbanka zombi eya Crane ne Bbanka Enkulu zimuddize ebyapa bye eky’e Nakawa mu kitundu ky’amakolero, n’ekirala okuli ekizimbe kye ekisangibwa ku Parliament Avenue era addizibwe n’ensimbi obukadde 8 eza doola ze yaggyibwako.\nSudhir annyonnyola nti ng’ennaku z’omwezi October 20, 2016, bbanka enkulu yeddiza Crane bank oluvannyuma n’egiguza bbanka ya DFCU ku muwendo gwe yakuuma nga gwa kyama, kyokka mu January w’omwaka guno, yatuukirirwa ne batandika okuteesa ne Bbanka Enkulu okulaba engeri gye banaakwatamu ensonga zino batuuke ku kukkaanya kyokka baamwekyusiza ne bakola birala.\nYakiggumizza nti mu ndagaano gye baakola wakati we n’aba Bbanka Enkulu, kyakkaanyizibwako nti buli ludda lwanguye okussa mu nkola ebikkaanyiziddwako, era lusasule biri kibanjibwa mu bwangu kyokka nga n’ekisinga obukulu, obutabaawo muntu atwalibwa mu kkooti ku nsonga za Crane Bank wano mu Uganda oba okumuggulako omusango gwonna ebweru wa Uganda.\nSudhir agamba nti bino byonna byamenyebwa dda ng’ekigenda mu maaso kati yakubwa dda mu mbuga z’amateeka ekiraga obutali bwesimbu ku ndagaano gye baakola ne Bbanka Enkulu eya Uganda nga naye kye yavudde asalawo agende mu kkooti yeekubire enduulu.\nSudhir ne Mutebile\nEbyali mu ndaagano gye baakola\nMu ndagaano eno era kyali kikkiriziganyiziddwaako nti nga Sudhir amaze okutuukiriza ebyamusabibwa byonna, gamba ng’okusasula ensimbi endala eziwera obukadde 6 obwa doola, eby’obugagga bwe byonna ebyali biboyeddwa byali byakumuddizibwa mu bwangu.\nEra kyakkaanyizibwako nti amabanja agaweza 63,612,647,000 nga gamaze okusasulwa, Crane Bank yali yaakukomezebwawo eddizibwe nnyini yo Sudhir addemu okugiddukanya buli kimu kitambule bulungi nti kyokka kino tekyakolebwa.\nSudhir annyonnyola nti ng’ennaku z’omwezi April 4, 2017, munnamateeka David FK Mpanga yabaga ekiwandiiko ekiraga engeri endagaano eno gye yali ey’okussibwa mu nkola nga kiraga buli kintu ekyakkiriziganyizibwako mu kiseera mwe kinaakolebwa.\nYawadde ekyokulabirako nti ekyali kisookerwako ku ludda lwe, kwe kuwaayo olukalala lw’eby’obugagga obuweza obukadde bwa doola za Amerika 42,000,000 ate yo Bbanka Enkulu emuwe kalonda yenna akwata ku mabanja agaasangibwa mu Crane Bank, ng’olwa April 11, 2017 terunnayita.\nKyakkaanyizibwako nti amangu ddala nga Sudhir yaakamala okuwaayo 8,000,000 eza doola, baali baakumuddiza eby’obugagga ebigya mu ssente zino ebyali biboyeddwa, era oluvannyuma lwa Sudhir okwongera ensimbi endala 10,000,000 eza doola, bbanka ya Uganda yalina okumwongera ebyapa ebirala ebigya mu ssente zino kyokka bino byonna tebyakolebwa.\nOluvannyuma lwa bino byonna, enjuyi zombi zaali zaakussaawo ttiimu y’ababalirizi babalirire eby’obugagga bya Sudhir bafune omuwendo omutuufu balabe nga buli bbanja lisasulwa buli kimu kiggwe.\n'BAAMENYA ENDAGAANO GYE TWAKOLA'\nSudhir agamba nti mu ngeri erabika nga yaakulumya, n’okumenya endagaano eno mu bugenderevu, Bbanka Enkulu yagaana okutuukiriza ebintu byonna bye yeeyama n’awa ekyokulabirako nti alina olukalala lw'eby’obugagga lwe yawaayo nti kyokka ku lukalala luno, ebyapa 10 byali mu mannya ga Mahmoud Bharwani eyali akkirizza okusasula amabanja ge ge yeewola mu Crane Bank kyokka bino byonna Bbanka Enkulu yabigaanira mu ngeri eraga omutima omubi.\nSudhir agamba okusinziira ku nsonga zino, talina ky'ayinza kukola kirala okuggyako naye okugenda mu kkooti etunule mu nsonga ze ebatawulure kuba alowooza nti buli kye baamulagira okukola yakikola naye aba Bbanka Enkulu baasalawo kukola byabwe.


Bukedde Online - Abasuubuzi basattira olw’obukwakkulizo Muhangi bw’abataddeko\nAbasuubuzi basattira olw’obukwakkulizo Muhangi bw’abataddeko\nABASUUBUZI abakolera mu kizimbe bya Qualicel Bus Terminal (kati ekiyitibwa Horizon City) ne Nabukeera (Bazannya n’Engo) basattira olw’obukwakkulizo omugagga Charles Muhangi bwe yabataddeko. Mu bumu ku bukwakkulizo mulimu ak’okusooka okusasula akakadde kamu n’emitwalo 20 (1,200,000/-) ez’okulwawo okwewandiisa eri kkampuni ya Horizoni Coaches (eddukanya ebizimbe bino kati) n’okusasula ssente z’obupangisa za myezi ebiri (ogwa November ne December) awatali kwekwasa nsonga yonna.\nBino byabadde mu kiwandiiko ekyafulumizidwa Muhangi ku Lwokubiri akawungeezi nga kiragira abasuubuzi ababadde tebanneewandiisa okukikola mu bwangu. Muhangi bwe yali yaakatwala ebizimbe abasuubuzi beewandiisa nga baasasula 200,000/-.Yabalabudde nti okw’ewandiisa okwe nnaku essatu nga kukoma leero nga November 15, 2018 era anaalemererwa okwewandiisa mu kiseera kino waakusasula 5,000,000/- bwanaaba akyayagala okusigaza edduuka lye.\nEkiwandiiko kye kimu era kyalabude abasuubuzi obutasussa November 15, okusasuliramu ssente z’obupangisa n’okwewandiisa nga anaalemererwa waakuggyibwako edduuka obutasukka November 18. Ekiwandiiko kino kyasattizza abasuubuzi ne bayita olukiiko olw’amangu olwatudde ku kizimbe kya Qualicel waggulu mwe baasabidde ebitongole bya Gavumenti okuli; KCCA, minisitule ya Kampala, ey’ebyobusuubuzi ne kkooti okuvaayo babataase ku kutulugunyizibwa kw’abagagga ababafuukidde ekizibu mu kibuga.\nErick Lumansi, omu ku basuubuzi abakolera mu Qualicel yawanjagidde baminisita okuli owa Kampala Beti Kamya, ow’ebyobusuubuzi Amelia Kyambadde okuvaayo bayingire mu nsonga zaabwe kuba ebikolebwa byakubatulugunya. “Tetugenda kuddamu kusasula mugagga yenna ssente okuggyako ng’azze n’obukakafu obuva mu bitongole bya Gavumenti okuli kkooti, KCCA oba minisitule zaayo okuli eya Kampala oba ebya mayumba kubanga tukooye okubuzaabuzibwa”, Lumansi bwe yategeezezza. Yawagiddwa Joan Ndagire eyategeezezza nti baasooka ne basasula 200,000/- ku mulundi ogwasooka Muhangi lwe yeddiza ekifo kino.\nKyokka waayita mbale ne bamusiguukulula olwo ne basigala mu bbanga. Abasuubuzi abalala okwabadde; Alice Nanyonga baasimbidde ekkuuli eky’okuddamu okubasasuza ssente z’obupangisa nga bagamba nti Muhangi yagenze okuwamba ekifo kino nga November 5, ng’abasinga baamaze dda okusasula Drake Lubega ssente z’obupangisa.\nABAKULIRA ABASUUBUZI BA AKEEDI BAVUDDEYO Abakulira ekibiina kya “Kampala Arcader’s Advocacy Forum (KAAFO)” omwegattira abasuubuzi abakolera mu akeedi z’omu Kampala boogedde; Hussein Kato akulira KAAFO yeewuunyizza engeri ebitongole bya Gavumenti okuli; kkooti gy’agamba nti ebadde wakati mu misango egizze giroopebwa abagagga bano ku nsonga z’ekifo kino ne KCCA gyalumiriza okuwa abagagga bano liizi y’okukulaakulanya ekifo okusirika obusirisi ng’abasuubuzi banyigirizibwa.\nYagambye nti abasuubuzi bagenda kwerwanako nga bayita mu makubo agenjawulo omuli amateeka,okuwandiikira abagagga abakwatibwako ensonga eno n’okutuukirira ofiisi za Gavumenti ezenjawulo okukakasa ng’omusuubuzi wa wansi tanyigirizibwa.\nMUHANGI ABAANUKUDDE Charles Muhangi bwe yatuukiriddwa ku nsonga z’ekiwandiiko kino yaggumizza ebiri mu kiwandiiko nga bw’agamba nti; “Abo bali mu mboozi zaabwe kuba bateekedwa okusasula ssente zange kubanga bantu bakulu abasobola okwawula ekituufu ku bulimba.\nEra anaaba tasobodde kukikola agenda kuba nga yeegobye yekka singa ebbanga lye nabawade liggwaako”. Muhangi agugulana ne bagagga banne okuli, Drake Lubega ne Mansoor Matovu Yanga nga buli ludda lulumiriza nga bwe bali bannannyini abatuufu ab’ettaka n’ebizimbe, ekitabudde abasuubuzi.\nMusasi wa Bukedde,


Bukedde Online - Famire ya Juliana emugaanyi okuddira Amon\nYaaya alumirizza Abapakistan okumusobyako\nEyatemyeko mukazi we omutwe naye yesse: Ab...\nAdded 29th July 2014\nABA famire ya Juliana batuuzizza olukiiko bukubirire ne bamulabula obutaddira musajja Amon Lukwago, gwe bagamba nti yatandise dda okwekukuutiriza ku muwala waabwe.\nBya JOSEPHAT SSEGUYA NE RONALD MUBIRU\nOkuziika omwana Keron Raphael Kabugo olwawedde ku Lwokutaano, kkojja w’omuyimbi Juliana, eyayanjuddwa nga Prince David n’asisinkana aba famire mu lukiiko olwamaze eddakiika nga 30 mu maka ga Juliana e Lungujja mu Kampala nga lwogera ku ngeri Juliana gy’alina okubudaabudibwa oluvannyuma lw’okufiirwa omwana we omu yekka.\nAbamu ku ba famire ng’abasinga baavudde Fort Portal wano we baaleetedde okutya kwe baafunye ku musajja Amon, abadde taata w’omwana nga bagamba nti by’akola byonna biraga nti ayagala kukuba kaddannyuma, ekintu kye batakkaanya nakyo.\nMuzeeyi Kabugo (ku kkono) ne mutabani we Amon Lukwago e Kawuku eggulo.\nBaawadde ensonga mukaaga kwe basinziira okugaana muwala waabwe obutaddira Amon era baazisengese bwe bati:\n1. Amon alina mukazi we amanyiddwa nga Liz gwe yassa mu bizinensi y’ebbaala gye yakola e Masindi, era Juliana aba waakuttunka ne mukazimuggya.\nBaagasseeko nti ku mikolo gy’okukungubaga gyonna, Liz obwedda ‘alunda’ Amon nga tamuggyaako maaso nga yeekengera nti ayinza okukozesa omukisa guno okudda ewa Juliana.\n2. Musajja wa kasunguyira, ava mangu mu mbeera era baamulumirizza okutabukira abamu ku booluganda lwa Juliana wakati mu kukungubaga ng’entabwe eva ku mabugo.\n3. Okuwumula amatu nayo baagiwadde ng’ensonga nti kifeebya ekitiibwa ky’omusajja agwanira muwala waabwe, bakira gwe boogerako nga “Omubiitokati”, ekitegeeza Omumbejja mu Bukama bwa Toro, gy’ava.\n4. Baakimutaddeko nti abadde takola kimala mu ndabirira y’omwana Keron, nga yandiba nti si taata mulungi.\n5. Baagasseeko nti Amon okwawukana ne muwala waabwe tewaali nsonga wabula yamulekawo bulesi n’addayo ku kyeyo ekiraga nti ne bwe badding'ana, asobola okumulekawo ogwokubiri n’addamu okumumenya omutima, eky’okumukola obubi naddala mu kiseera kino ng’omwana kw’abadde agumira,\n6. Enkolagana ya famire ya Juliana n’eya Muzeeyi Misuseera Kabugo, azaala Amon, nayo baagyogeddeko ng’entono, ekiyinza okukalubya obufumbo bwa Juliana ne Amon singa baddihhana.\nJuliana weetaaga omwami akukwata nga bbebi\nBaawunzise balabula Juliana nti wadde bakimanyi nti muntu mukulu eyeesalirawo naddala mu by’omukwano, mu kiti kyabwe ekya “Eriiso ly’omukulu awaddugala we walaba”, tebasemba kya kuddira Amon.\nEra baamusabye okwetegereza ennyo omusajja gw’anaddamu okufuna kuba ebizibu by’ayiseemu yeetaaga omwami anaamukwata nga “bbebi”.\nBaamuwadde n’amagezi okugenda mu malwaliro awali ababudaabuda abantu, kyokka ne bamusiima olw’okuguma wakati mu kukungubagira omwana we.\nObwedda boogera bino byonna nga Juliana atudde bbali ne muganda we, Laura Kahunda bakira amuddaabiriza era mu kuwunzika yabuuziddwa oba alina ky’agala okwanukula ku byogeddwa, n’anyeenya omutwe ng’alaga nti talina ky’ayogera.\nOlwomukaaga ne Ssande, Juliana yazimaze wuwe e Lungujja ng’asisinkana abantu balondemu.\nJuliana yasisinkana Amon mu 1999 ng’omuwala akyali muyimbi wa “kaliyoki” ne baagalana nga Roger Mugisha, eyali amanyiddwa nga DJ Shadow ye kayungirizi okukkakkana ne bazaala Keron mu 2003.\nObutakwatagana bwabwe bwatandika Juliana ali lubuto era wano we yafulumiza n’oluyimba “Nnabikoowa…”\nEnkolagana yange ne Juliana kyama kyaffe- Amon\nAmon, eyasangiddwa mu maka ga kitaawe e Kawuku, Ggaba mu Kampala eggulo, yagambye nti yeebaza Juliana.\nYamukoze bulungi okuguma ng’omukyala omunywevu mu kaseera k’okufiirwa mutabani waabwe.\nYagambye nti enkolagana ye ne Juliana kyama kyabwe babiri kuba ne bwe baali basiimagana mu kusooka, baakikkaanyaako babiri kubanga bombi bantu bakulu abamanyi kye baagala.\nYagambye nti abadde afaayo nnyo eri Keron era yali ayagala kumutwala Bungereza gy’aba asomera kyokka Muzeeyi Kabugo n’agaana nti alina okusomera kuno ayige Oluganda amanye n’obuwangwa bwa Buganda.\nMuzeeyi Kabugo yagasseeko nti Keron gw’abadde yalonda okubeera omusika we era ng’ayagala akuzibwe mu ngeri ey’obuvunaanyizibwa etuukana n’ekifo ekyo; kyokka Katonda ng’alina enteekateeka ndala. Nti wano we yasinziira n’okumuwa erinnya lye lyennyini ‘Kabugo’.\nAmon yagambye nti ng’ali ne Juliana, balina enteekateeka okutandikawo ekibiina kye bagenda okutuuma Keron Foundation okuyamba abaana abalina ‘Asima’ nga kibafunira obujjanjabi baleme kufiira mu maanyi nga Keron, eyafudde ku myaka 11.\nYagambye nti kyamwewuunyisizza ng’omwana we atuuse mu mbeera enzibu ne babasindika e Nairobi, ekiraga nti weetaagisaawo eddwaaliro eririmu buli kyuma n’abakugu ab’amaanyi mu kujjanjaba ‘Asima’.\nEnkolagana ya Kuliana ne Amon eva wa?\nAba NRM batwala Mbabazi mu kkooti


Bukedde Online - Lwaki obufumbo bwa Basserebu busasika\nMusajja wa Trump akoze olutalo mu lukiiko...\nSsebulime ne Babirye ku mbaga yaabwe.\nKKooti olwatadde omubaka Paul Musoke Ssebulime ng’emwawukanya n’omuyimbi era mubaka munne Judith Babirye n’atandikirawo okutegeka emikolo gy’okwanjulwa mukyala we omukulu Lukia Nantale gwe yali asuddewo ng’abuuse n’omugole Babirye.\nOmu ku bali ku lusegere lwa Lukia yategeezezza nga enteekateeka z’omukolo bwe ziri mu ggiya nga gusuubirwa okubaawo mu bbanga eritali lyewala mu maka g’abazadde ba Lukia e Makindye.\nAbantu oluwulidde bino ne bagamba nti kirabika kye kibadde kipapya Ssebulime okusaba kkooti ebaawukanye ne Babirye ate abalala ne basigala nga beebuuza nnabe eyagwa mu bassereebu ne batawangaaza bufumbo n’abamu ababulimu okuba nga buyuugayuuga.\nBino biddiridde Musoke okutegeeza kkooti nga bwe baamala ennaku 60 zokka mu bufumbo ne baawukana mu September wa 2018 nga kirabika kye yavudde yeegaana n’omwana Babirye gwe yazaala.\nOba kiki ekyabatabula? Nze naawe. Bano si be bassereebu abasoose obufumbo bwabwe okugwamu nnabe. Bangi tebalina ababikka era wano we weebuuliza nti lwaki obufumbo bwa bassereebu tebuwangaalaBabirye ye mubaka omukyala owa disitulikiti y’e Buikwe.\nYagattibwa ne Ssebulime owa Buikwe North ku mukolo kwe yamwanjulira nga July 27, 2018. Babirye yasooka kufumbirwa Samuel Niiwo ne baawukana mu 2009 ne baawulwa kkooti mu 2018.\nKyokka ky’olina okumanya nti Babirye si ye ssereebu asoose okuva mu bufumbo waliwo n’abalala bangi be weesiimisa kyokka nga batudde ku nkato nga n’abamu obufumbo bwabwe bumala nnaku bunaku ne baawukana.\nLeero tukalaze abamu ku bassereebu abazze baawuukana n’abali mu bufumbo obuyuugayuuga.\n Simon Kalema ne Julie Underwood: Kalema nga tannava mu Ebonies, yawasa Julie Unerwood ku mbaga eyali e Las Vegas mu Amerika. Baakikuba ng’enjogera y’ennaku zino bweri naye obufumbo bwayuuga baakadda mu Uganda kati Julie afumba wa Farouk Ssempala.\n Dr. Nnaalongo Specioza Naigaga Wandera Kazibwe: Yaliko omumyuka wa Pulezidenti okuva 1994 okutuuka 2003.\nMu April wa 2002, Specioza yagenda mu kkooti ebagattulule ne bba, Ying. Charles Kazibwe ng’amulanga okumukuba wadde nga ye yali omumyuka wa Pulezidenti era omukazi eyali asoose mu Uganda ne mu Afrika ng’alinamu ekifo. Kazibwe yagaana eby’okumugattulula kubanga Obukatoliki tebukikkiriza n’awa n’ensonga emukubya ey’okukomangawo ekiro awaka.\nSpecioza yanoba kyokka bba yafa mu 2013.\n REBECCA JINGO NE JOEL ISABIRYE\nObufumbo bwabano bwasasikira mu nnaku 270 zokka. Isabirye yayanjulwa omuyimbi RebeccaJjingo mu April wa 2013 e Buddo mu mukwano omungi. Bino okubaawo ng’omukyala Ritah Kaggwa akolima ng’agamba nti Rebecca amusigulidde omusajja. Kyokka Jingo yakola kyonna ekisoboka okulaba ng’awangula.\nNga December 5, 2013 baagattibwa ku Lutikko e Namirembe wabula omwawule yagaana okubagatta ng’agamba nti Isabirye yali mugatte ne mukyala we eyasooka, Grace Naisamula.\nWabula gye byaggweera nga batabuse ne baawukana mu October 2014 wakati mu kwerangira nga buli omu alumiriza munne okuba omukyamu. Wadde Rebecca alabikanga eby’abasajja eyabyesonyiwa anti n’okutuusa kati talina mulala gwe yali alaze mu butongole, ye Isabirye buli olukya ayongera kumenya likodi olw’abakazi baabadde nabo nga bwe baawukana nga n’abamu abawasa mu butongole.\nKu lukalala kuliko: Grace Naisamula, Ritah Kaggwa, Rebecca Jingo, Latifah Ssenyondwa, Lilian Mukasa, Lianne Nakaweesi, Nulu Nabikolo gwe yapasula ku DJ Nimrod Nabeeta era naye omwaka oguwedde baayawukana.\nJingo ng’asala ddansi lwe yayanjula Joel isabirye.\n LEILA KAYONDO NE SK MBUGA\nEnkolagana y’abaagalana bano yasooka kuba ya muyimbi na maneja Leila bwe yasaba Omugagga SK Mbuga (mulamu we) amuteekemu ssente kyokka gye byaggweera nga bali mu laavu eyatuuka n’okukaabya mukulu we Fatuma Zalwango ow’e Sseguku amaziga mu March, 2014 ng’amulumiriza Leila okumusigulira omusajja.\nNga bwe bagamba nti ebibbe tebyala, wakati mu laavu eyali etinta nga Leila bamukolera buli kimu, baatandika okufuna obutakkaanya era mu 2016 Mbuga yakuba Leila ng’amulanga okubaliga n’ensonga endala.\nLeila yamutwala ku poliisi e Kabalagala ne mu kkooti wabula oluvannyuma yamusonyiwa n’asaba ensonga bazimalire awaka. Mu kiseera kino Jalia Birungi yali amaze okuyingirawo era ekyaddirira Mbuga kugoba Leila n’awasa Jalia.Juliana Kanyomozi ne Kassim Ouma ne Amon Lukwago Juliana mukazi muzibu olw’obusirise bwe era kizibu okumanya ekimubeera ku mutima.\nYakyawagana ne bba Amon Lukwago n’asirika. Olugambo ne lujja mu 2007 nti ayagala Ouma eyali akuba ebikonde e California mu Amerika okukkakkana nga Juliana bamuwooye n’afuuka Jalia. Mu myezi bwezi baali bamaze okwawukana.\n Rema Namakula ne Eddy Kenzo Bano be bamu ku bakyasembyeyo era ebyabwe byabadde mu lwatu nga Rema agamba nti Kenzo yamusuulawo ne yeefunira Dr. Hamza Sebunya gwe yayanjula mu bakadde. Buli lunaku amuwaana okumuwonya ba laavu nniga n’okumuwonya situleesi ya laavu.\n Omusumba Aloysious Bugingo ne Naluswa Bano bamaze emyaka 29 mu bufumbo. Gye buvuddeko sitaani yayingira mu maka gaabwe okukkakkana nga baawukanye era Bugingo n’ayingizaawo Susan Makula gwakozesa ku leediyo ye. Ekyewuunyisa ku bano nti bantu ba Katonda ng’abantu babasuubiramu okuba ekyokulabirako eri abagoberezi baabwe kye bataakola.\n Chris Evans ne Jamira Kalungi Mu March wa 2014, omugagga yapasula mukazi wa Chris Evans, Jamira Kalungi n’amwanjula mu December wa 2016 ne bakola embaga mu January 2017. Musajjawattu yasigala yeekubagiza era tannaba kulaga mukyala mulala gwe yazzaawo.\n Omulangira Peter Ndausi ne Faridah Ndausi Ndausi owa leediyo Simba yasuulawo mukyala we ow’empeta Faridah Ndausi n’abuuka ne Sharon. Faridah na buli kati akyanoonya musajja wabula buli amufunza ng’asazeewo amuwase ate Faridah abigaana ng’agamba nti akyasooka kukola ssente eby’obufumbo ajja kubiddira.\nFaridah yategeezezza Bukedde nti obudde bwonna agenda kuvaku mudaala ekimu ku bizibu ebibadde bimusibye kwekufumbirwa Ndausi nga wa myaka mito n’alaba ebizibu ebyandibadde eby’omuntu omukulu nga bukyaliDon Zella ne Big Eye Don Zella yamala ebbanga ng’afumba mu malya abiri ew’Omumerika ate wano ng’alinawo Big Eye.\nWabula mu 2016 bano baayawukana nga ba bigwo mu 2016 oluvannyuma lw’ebbanga nga bagugulana. Wakati mu kusoberwa Big Eye (Ibrahim Mayanja) yadduka mu maka ga Don Zella ng’amulumiriza okumuyisaamu amaason’okwagala okumulemesa okukola ng’amufugirizaMu mbeera ey’okumubonereza, Don Zella yakwata omwana wa Big Eye gwe yamuzaalamu n’amugabira bba Omumerika gw’alinamu abaana babiri abakulu.\nBig Eye naye kati yafunayo nkuba kyeyo w’e Bungereza Susan Nantongo amanyiddwa nga Debbie LavisIryn Namubiru Yanoba ewa bba, Omufalansa Frank Morel gwe yaleka mu kibuga Paris e Bufalansa n’abaana baabwe babiri mu October wa 2012 ng’agamba


Okukola Ebiraamo Mu Mateeka Ga Uganda – ababaka\nHome Topic Okukola Ebiraamo Mu Mateeka Ga Uganda\nOkukola Ebiraamo Mu Mateeka Ga Uganda\nHome › Forums › Ababaka Discussions for Unity and Peace › Ebyobulamu n Ebyenjigiriza / Health and Education › Okukola Ebiraamo Mu Mateeka Ga Uganda\nJune 21, 2012 at 1:01 pm #18362\nEkiraamo: Ataakole kikye ensi eyinza okuba ng’emumenyera bwereere\nKatambala (wakati) ne Katikkiro w’Ekika ky’Embogo nga bakuba omubala gw’Ekika ky’Embogo mu lumbe olumu.\nBANNAYUGANDA bangi batya okukola ebiraamo nnadala abakyali ku myaka emimpi! Balowooza nti kuba kweyitira kufa.\nAbalala bamala kulaba nga gabawedde, nga bali ku kannyo ne balyoka bakola ebiraamo oluusi n’afa ng’ekiraamu tekiwedde oba nga tekiteredde n’aleka enkaayana mu baana n’abenganda.\nOkukola ekiraamo kwava dda ng’ekitiibwa kya Buganda. Abafuzi b’amatwale baagenda okujja kuno mu myaka gya 1890 baasanga Abaganda bakola ebiraamo mu ngeri yaabwe wadde baali tebamanyi kusoma na kuwandiika.\nEnkola eyabangawo ebiseera ebyo nga musajjamukulu oba mukazimukulu emyaka gwe giwuubidde akatambaala ng’abaako nfa nfe we oba Omutaka gw’azza mu kyama n’amugamba nti, “omwana gundi njagala y’aba ansikira, ekintu kyange nkiwadde gundi, nzikibwanga gindi , omwana ono si wa luggya luno..” n’ebirala.\nBakabaka nga Ssuuna ll Kalemakansinjo eyakisa omukono mu 1856, ne Mukaabya Walugembe Muteesa l eyakisa omukono mu 1884 baalaama. Ssuuna yalaama ng’ayagala abakungu be bamusikize Omulangira omuto.\nYasikizibwa Mukaabya Walugembe eyalina emyaka nga 13, okusinziira ku J.S. Kasirye mu katabo ke, ‘Abateregga ku Namulondo ya Buganda’.\nNaye bwe yakisa omukono mu 1884, waaliwo obubonero mu bakungu okumusikiza Omulangira Daniel Basammulekkere Mwanga ll.\nOno ate ye yalaamira ddala mu lujjudde, kubanga okusinziira ku J.S. Kasirye, bwe baamuyita okugenda mu kisaakaate kya Sir Apollo Kaggwa mu 1896, eyali Katikkiro we okulaba ku Mulangira eyali azaaliddwa, kigambibwan nti yamusongako nga bw’alaamiriza Katikkiro nti, “Omuntu wammwe wuuno, omuntu wammwe wuuno!”\nTeyamanya nti mumwa gumu, gwe yayita “omuntu wammwe” yali ajja kuba ng’amaze okumulyako Namulondo ng’akyali na mulamu!\nAmadiini gwe gaabukala mu Uganda, enkola y’ebiraamo n’eyongerwamu amaanyi kubanga buli ddiini ekkaatiriza okukola ebiraamu mu bagoberezi baayo.\nMu Busiraamu, okuwandiika ekiraamo (al wasiyya) kukakata ku muntu yenna ali waggulu w’emyaka 12 era amateeka ga Sharia galambika ebirina okugobererwa mu kuwandiika ekiraamo.\nWaliwo hadith ezoogera ku kuwandiika ekiraamo ng’emu ku zo egamba nti Omusiraamu bw’amala okukola ekiraamo akakatibwako okukitunulamu buli luvannyuma lw’ennaku bbiri okulaba nti kituukana.\nBayibuli nayo eyogera ku kukola ekiraamo mu Bassekabaka eky’olubereberye 2.1-2., Kabaka Daudi bwe yalaamira mutabani we Sulemaani.\nEddaame lya Kabaka Daudi Chwa ll eyakisa omukono mu 1939 lyakubwa mu luyimba lw’omugenzi Christopher Ssebadduka. Yalaamira mwana we eyava mu mpeta, Eduard William David Fredrick Walugembe Luwangula Mutebi Muteesa.\nSir Edward Muteesa ll bwe yava mu buwanguse mu 1955, naye kwe kulaamira mutabani we Ronnie Mutebi ll ne muganda we Henry Kimera oluvannyuma eyasiramuka n’afuuka Rashid Kimera n’alekera Olukiiko okulondako omu.\nW e yakisiza omukono mu buwanganguse mu 1969, Mutebi ye yabikka akabugo, era n’akaddamu mu 1971 ku kisaawe ky’ennyonyi e Ntebe ng’enjole ekomyewo era n’asumikibwa Abataka mu Masiro e Kasubi ng’okuziika kuwedde. Amatikkira baddamu madde mu 1993 naye nga mu buwangwa bwa Buganda, Kabaka yali w’ali.\nBy’ogoberera okukola ekiraamo\nOkusinziira ku kibiina kya, Uganda Network on Law Ethics and HIV/AIDS, (UGANET), okukola ekiraamu kulina okugoberera amateeka ga Uganda.\nNga tonnakola kiraamo, aba UGANDET bagamba nti bino by’oteekeddwa okussaako essira;\n1. Oteekeddwa okuba ng’oweza emyaka egy’obukulu 18.\n2. Oteekeddwa okuba ng’otegeera bulungi era nga towaliriziddwa mu kiseera w’okolera ekiraamo kyo.\n3. Oteekeddwa okussa ekiraamo kyo mu buwandiike.\n4. Oteekeddwa okussa omukyala/abakyala/omwami n’abaana bo mu kiraamo, era oteekeddwa okubagabira ku bintu by’obusika. Singa osalawo obutabagabira kintu kyonna mu kiraamo, oteekeddwa okuwa ensonga lwaki osazeewo bw’otyo.\n5. Oteekeddwa okussa ennaku z’omwezi n’omukono gwo ku buli muko gwa lupapula lwonna oluli mu kiraamo kyo olw’okwewala abantu abalala okujingirira ekiraamo kyo.\n6. Oteekeddwa okussa omukono gwo oba ekinkumu ku nkomerero y’ekiraamo kyo era kino kiteekeddwa okukolebwa mu maaso g’abajulizi waakiri babiri abateekeddwa okuba nga baweza emyaka egy’obukulu 21 (abiri mu gumu) oba okusingawo.\n7. Abajulizi bano tebateekeddwa kuweebwa mugabo gwonna mu kiraamo.\n8. Kola kkopi z’ekiraamo waakiri ssatu era osobola okuteresa omu ku bano wammanga kkopi y’ekiraamo kyo: mukwano gwo gwe weesiga, looya wo, bbanka yo, ofiisi ya Administrator General , munnaddiini , omukulu w’Ekika oba omuntu omulala yenna gw’oba olonze.\nWabula okujingirira ebiraamo naddala mu bannamwandu ne bamulekwa abakuluppya kungi nnyo ennaku zino. Eriyo omu ku Balangira b’emituba gy’olulyo Olulangira egisinga obukulu mu Buganda, agambibwa nti yalya nsowole, nnyina bwe yeekobaana ne mikwano gy’awaka ne baginga ekiraamo ekyasisa Omulangira omuto ne balekawo Abalangira abasajjakudde.\nOmu ku baali bakatikkiro b’omu luggya luno, eyalina ekiraamo ekituufu, yagenda okutuuka, nga baaginzeewo dda ekirala, n’afa manyige wadde alina abatono be yabbirako.\nBamulekwa ne bwe baagenda mu kkooti, era Omulangira omuto yabasinga! Newankubadde abantu bajjumbiziddwa okulaama, naye bangi bakutya nti kukungula!


Bukedde Online - Museveni agguddewo Mapeera House\nOluvannyuma lwa Fresh Kid okuyita interview olwaleero aweereddwa...\nPoliisi n’amagye bagumbye e Namugongo\nMuseveni agguddewo Mapeera House\nMmengo etumye ababaka ba Buganda ku nsonga...\nBannaddiini basabidde Palamenti\nPULEZIDENTI Museveni agguddewo Mapeera House, ekizimbe amatiribona ekya kalina19, ekiwemense ddoola obukadde 40, mu za Uganda obuwumbi 100.\nWakati mu ssanyu n’okukuba obuluulu, Pulezidenti yasaze akaguwa ku ssaawa mwenda ez’olweggulo okuggulawo ekizimbe kino ekizimbiddwa kkampuni ya Roko mu ngeri ey’obukugu.\nEkizimbe kino nga kye kitebe ekikulu ekya Banka ya Centenary, kyabbuddwamu Faaza Lourdel Simeon Mon Pere ‘Mapeera’, Omuminsani eyaleeta eddiini ey’Obukatoliki mu Uganda mu 1879.\nKya myaliro 19 ng’esatu giri wansi mu ttaka era gya kusimbako mmotoka. Emyaliro ena egisooka ku ngulu giri mu dizayini ey’eryato, akabonero akalaga eryato Fr. Mapeera lye yasomokerako ku nnyanja Nnalubaale ng’ava e Tanzania okutuuka e\nMunyonyo mu Uganda olugendo olwamutwalira emyezi kkumi.\nEmyaliro egiri mu dizayini y’eryato ze ofiisi za Banka ate emyaliro 12 egiyitamu waggulu gyakupangisibwa ebitongole, kkampuni n’abantu ba bulijjo.\nEkizimbe kya Mapeera Pulezidenti kye yagguddewo eggulo. Ekif: Enock Kakande\nOmukugu mu by’okukuba pulaani z’ebizimbe, Henry Ssentoogo eyakulira Pulojeketi ya Mapeera House yategeezeza nti ekizimbe kino kye kimu ku bizimbe ebisinga obugumu mu buvanjuba n’amasekkati ga Afrika. Omukolo ogw’okuggulawo ekizimbe kino gwakulembeddwamu Ssaabasumba ow’Esazza ly’e Gulu, John Bapist Odama mu kiti kye nga Ssentebe w’olukiiko lw’aba Episikoopi (olukiiko lw’abasumba Abakatoliki).\nOdama eyabadde anekedde mu Kasoko eyakakobe ng’asuuliddeko ekyambalo ekya ‘Sapulisi’ yasabidde ekizimbe essaala eyatutte eddaakiika kkumi nga Pulezidenti n’abasumba bayimiridde mu kisinge ekinene ku mwaaliro ogusooka.\nOluvannyuma Ssaabasumba Ondama, Kalidinaali Wamala, Ssaabasumba wa Kampala, Cyprian Kizito Lwanga, n’abalala yamansidde amazzi ag’omukisa mu kizimbe.\nPulezidenti yagambye nti okuggulwawo kwa Mapeera House, ye ntobo enywevu Centenary Bank gy’etaddewo mu kuzimba ‘ekibbo’ n’asaba aba Banka eno okumuyambako mu kukunga Bannayuganda abasoba mu bitundu 68 ku 100 abakolerera emmere ya leero bave ku mbeera ey’okukolera omumwa batandikewo emirimu egivaamu ssente.\nMinisita w’Ebyensimbi, Maria Kiwanuka yasuubizza nti gavumenti yakwongera okussaawo embeera esobozesa amakampuni n’ebitongole eby’obwannannyini okukola bizinensi zaabwe nga bakola enguudo , amasannyalaze n’ebirala ebigenderako.\nSsentebe w’olukiiko olufuzi olwa Centenary Bank, Polof. John Ddumba Ssentamu yategeezezza nti ssente obuwumbi 100 zonna ze bazimbyemu ekizimbe za bakasitoma tekuli zaavudde bweru oba mu Vatican. Banka eno erina amatabi 54 ng’ekozesa abantu 1600. Yagambye nti ebyobugagga bya centenary Banka kati biri mu buwumbi 1000 era omwaka 2011 baakoze amagoba ga buwumbi 47, n’asuubiza okwongera okufaayo ku bakasitoma.\nBannayuganda mu Bungereza batongozza omulimu gw’okugula ekizimbe mwe banaasomeranga Mmisa\nOluvannyuma lwa Fresh Kid okuyita...\nMugisha Muntu alonze basatu mu...\nEyali n'abagambibwa okutta omwana...\nPoliisi n’amagye bagumbye e Namugongo...\nkkooti egobye ogw’ettaka e Mityana...\nkkooti egobye ogw’ettaka e Mityana


Bukedde Online - Awambye abaawaka nâ€™asaba obukadde 20\nAwambye abaawaka nâ€™asaba obukadde 20\nLwaki tayagala kunyumya kaboozi?\nYasabye obukadde 20 mu bakadde okubasonyiwa kyokka bwe yalabye poliisi etuuse nâ€™akuma omuliro ku nnyumba bonna basirikkiremu.\nEmma Kisakye Walugembe yakukunu-ddwa mu nnyumba ya Daniel Batwa mu Kalule Zooni e Kawempe nâ€™ebiwundu byâ€™omuliro gwâ€™abadde akumye ngâ€™ayagala afi\nEmma Kisakye Walugembe yakukunu-ddwa mu nnyumba ya Daniel Batwa mu Kalule Zooni e Kawempe nâ€™ebiwundu byâ€™omuliro gwâ€™abadde akumye ngâ€™ayagala afiiremu nâ€™abaana bâ€™awambye.\nAbaana abaawonye okufa kuliko Nelson Batwa (17) asoma S5 mu Makerere College ngâ€™omubbi yamufumise ebiso mu mugongo nâ€™ekifuba, Caroline Babirye (23) eyakubiddwa ebyuma ku mutwe ne guzimba, omukozi wa waka Monica Muwumbwa (29) eyabadde nâ€™ekiwundu ekyâ€™amaanyi ku mutwe ne Hassan Kiribaki (13) asoma P.6 mu Kawempe Modern .\n""Nnabadde mu maka gange e Jinja omubbi nâ€™ankubira essimu ngâ€™akozesa eya mutabani wange ku ssaawa 1.30 ezâ€™oku makya ku Lwomukaaga nâ€™antegeeza ngâ€™abaana bange bwâ€™abawambye okukakasa yasomye nnamba ye mmotoka UAP 360A eri mu galagi nti era okubawonya ayagala obukadde 20. Yandaaliise ensonga okuziggyamu okusagirira era obutazikwasa poliisi,"" Batwa bwe yagambye .\nBatwa yakubidde poliisi yâ€™e Kawempe eyayanguye okutuuka mu kifo kino ne balinnya ekikomera ne bagwa munda. Wabula Kisakye yabadde abaana abasibye ku miguwa amagulu nâ€™emikono era bwe yalingizza mu ddirisa nâ€™alengera poliisi, yakungâ€™aanyizza engoye, emifaaliso, ebitanda nâ€™ebintu ebirala nâ€™asibaawo ekisenge bonna mwe babadde nâ€™akikuumako omuliro .\nAbaserikale nga baddumirwa akulira poliisi eno, ASP Moses Ochieng baamenye eddirisa ne basobola okusikayo abaana bano nâ€™omubbi ngâ€™abatuuze abaabadde baagala okumutta ne baddusibwa e Mulago gye baweereddwa ebitanda nga bali mu mbeera mbi .\nBwe ndya akalamba kananzikusa?


Zari akoze White party - KAKENSA MEDIA\nZari akoze White party\nMwana muwala Zari okuva e South Africa yalaze amanyi bweyategeze akabaga mu Guvnor akasommbodde abavubuka abakyakaze b´omukampala nemiririraano bonna. Akabaga kano akatuumiddwa CIROC WHITE PARTY okuketabako wabadde olina kuba oyambadde engoye njeru nga ejjiba.\nYadde kabaddeko obukwakulizo bwebutyo bwewandilowozezza nti buganda kukendeza kubantu abakeetabako naye Guvnor yajjudde nebooga. Abakyakaze abasinga babadde bava bulaaya naddala abava e South Africa. Mu bantu abetabye ku kabaga kano kwabaddeko abayimbi abamaanyi abekibiina kya Gudlyfe era abayimbye okusanyusa abantu. Abalala ababaddeyo kwabaddeko bba wa Zari, omugagga Ivan Ssemwanga, mukwano gwe King Lawrence, omugagga omulala okuva e South amanyiddwa nga Katsha wamu ne SK Mbuga ono nga ye muganzi w´omuyimbi Leila Kayondo.\nWabaddewo empaka zokulonda omukyakaze omukazi wamu n'omusajja ansize banne okwambala era ono yabadde wakuwangula akakadde ka shillingi kamu n'ekitundu (1,500,000) ezawanguddwa mwana muwala omukayakaze amanyiddwa Vicky Nakazibwe ate omulenzi nabeera Moses. Wadde ebirabo bino ebyensimbi byawanguddwa naye kigambibwa nti MC Kats olwakutteko ku nsimbi teyazzeeyo kukubikako kimunye.\nWhen women become wild\nRebbeca Jingo weds Joel Isabirye\nArsene Wenger falls flat like Arsenal\nDetails of the anti Homosexuality bill signed into law


Bukedde Online - Longoosa entereka y'ebirime lw'onoofuna mu bulimi\nWeerinde obulwadde obugongobaza emmwaanyi\n'Ente 5 ze nkama zimpa obukadde 2 omwezi'\nAdded 29th March 2016\nEKIMU ku bisinga okufiiriza abalimi y'enkwata y'ebirime okuva mu nnimiro okutuuka lwe babituusa mu katale.\nDarlson ng’alaga akaveera k’amaze okusiba.\nWano waliwo obuzibu bunene naddala mu ntereka n’okugayaala okukungula ebirime mu budde.\nAbamu tebalina sitoowa nnungi zitereka birime ne weekanga nga bakaluubirirwa, ne bawalirizibwa n’okutunda emmaali yaabwe ku bbeeyi eya wansi.\nAte oluusi weekanga olw’entereka embi n’okuteekamu eddagala effu, ebirime biwumba n’okuba ng’ebikerenda by’emmese abamu bye bakozesa birina obulabe ku bulamu bw’abantu.\nNaye kati, bino bigonzeemu nga kati waliwo obuveera obusobola okuterekebwamu ebirime eby’okutunda n’okulya kuba tekaliimu butwa bwonna.\nEbikwata ku kaveera kano\nOmu ku basuubuza obuveera buno Alex Mugisa owa Mugalex abatunda ebikozesebwa mu nnimiro e Masindi agamba nti, akaveera kano bakayita ‘Purdue Improved Crop Storage, Pics Bag’ nga kaakolebwa mu tekinologiya asobola okukuuma ekirime naddala ebyo eby’empeke okumala emyezi egisoba mu munaana ng’ali kawerette.\nAkaveera kano kalimu obuveera busatu, akasawo akasooka kungulu nga kano aka bulijjo, akalala akaddako kalinga ekipiira n’akalala ke kamu nga muno mw’ossa ebirime byo.\nObuveera buno bugumu era bw’ogula akaveera kamu kasobola okukola emyaka ena, ssinga oba tokataddeeko kituli kyonna.\nKino kitegeeza ku mmere ey’empeke waakiri kaba kasobola okukola sizoni nga mukaaga.\nMuky. Darlson Kunihira, omulimi e Kirasa mu Disitulikiti y’e Masindi, ng’akozesa obuveera buno agamba:\nMu kutereka emmere eno teweetaaga kuteekamu ddagala lyonna, wabula ekikulu kukaza bulungi by’ogenda okuterekamu kuba ate omutawaana ssinga obiterekamu nga tebikaze bulungi omanya biba bigenda ate kuvunda. Akaveera kano kagula 7,000/-.\nMu buveera obusatu obuli munda, sooka oteeke ebirime ebisaamusaamu n’oluvannyuma otuuze mu kasawo omuli n’akaveera akalala. olwo n’otandika okupakira.\nWaggulu tojjuza nnyo, kubanga olina okulekayo ekitundu w’olina okusibira. Siba bulungi onyweze, kabe nga tekayisa mukka gwonna, si nsonga ne bw’onoosibiramu obuwuka, buno mu kiseera kitono bugenda kuba nga buziyidde nga bufudde.\nBw’omala okusiba akaveera k’omunda, akeeru omuli ebirime, siba akaddako n’akasembayo olwo otwale mu sitoowa.\nWabula totuuza ku ttaka oba ku sseminti, wabula tuuza ku bibaawo.\nOkukebera akaveera akafu\nEngeri gy’oyinza okumanya akaveera nti si katuufu, ssinga okakwata n’okateeka mu maaso go olina okuba nga tolaba muntu ali mabega waako, tekayitamu maaso. Bw’okakwata n’okanyiga mu ngeri ekapakiramu omukka, gulina okuba nga gubeeramu ekiraga nti temuli kituli.\nAmateeka ga Ssekukkulu agatali mawandiike\nBiibino by'obadde tomanyi ku Ssebaana: Alese omukululo mu byobufuzi n'obusuubuzi\nBaleese engeri ennyangu eyokuterekamu emmere\nAbaza sizoni y'ennyaanya eya April siga kati


Bukedde Online - DP si mmativu na Gavumenti ku bya corona\nPoliisi eggazza abasuubuzi amaduukaPoliisi...\nSsegona (ku kkono) ne Kakande.\nEKIBIINA kya DP si kimativu ku ngeri Gavumenti gy’ekuttemu enkola y’okulwanyisa ssennyiga omukambwe ‘Corona’, ne bagamba nti abantu enjala ebali bubi, nga Pulezidenti Museveni asaana aggyewo omuggalo.\nBaawadde ensonga 10 ze baagala Gavumenti ekoleko okutaasa embeera embi eriwo n’okuzza eggwanga engulu mu byenfuna.\nBaagala Gavumenti eronde olukiiko olw’awamu olugenda okutunuulira abasinze okukosebwa ennyo, ate erage n’ensasaanya y’ensimbi zonna ezigiweereddwa. Gavumenti eteekwa okubonereza abaserikale abatulugunyizza abantu naddala aba LDU, ate babaggyeko emmundu zikwasibwe poliisi.\nBbanka Enkulu ekendeeze ku magoba ku bbanka z’obusuubuzi kubanga abantu bali bubi nnyo, ne Gavumenti eteekewo omutemwa ogw’enjawulo okubbulula abasuubuzi.\nAmagoba mu bbanka enkulu ne mu bittavu bya Gavumenti balindeko okugagabana. Mu lukiiko lwa bannamawulire olwakubiriziddwa omuwandiisi wa DP omulonde, Medard Ssegona e Kamwokya, baagambye nti Gavumenti teyambye bantu ku mmere ate ng’erina ssente.\nBaasabye ebibiina by’obufuzi byonna bissibwe ku lukiiko olukola ku nteekateeka zino bazze eggwanga engulu nti tewali nsonga lwaki Gavumenti ekyasibidde abantu awaka. Abalala ababaddewo ye; Kenneth Kakande, omwogezi ne ssentebe wa Wakiso, Matia Lwanga Bwanika


Bukedde Online - Eyatta owa bodaboda bamusibye emyaka 35\nAb'e Lugazi babuulidde poliisi ne kkooti ebibaluma mu Kimeeza kya Bukedde\nSsaabalamuzi avumiridde abaakoze effujjo k...\nOMUVUZI wa bodaboda ku kyalo Kagango mu disitulikiti y’e Nakaseke asaliddwa ekibonerezo kya kusibwa emyaka 35 oluvannyuma lw’okusingisibwa omusango gw’okutta munne bwe baali bakola omulimu gwe gumu n’amubbako pikipiki ye.\nPatrick Lubega (29) yasaliddwa ekibonerezo mu kkooti y'omulamuzi omukulu e Luweero, Vincent Okongo.\nOkongo yagambye nti okutemula aba bodaboda mu ggwanga n'ekitundu kyatwala ekya Luweero, Nakaseke ne Nakasongola ne bababbako pikipiki zaabwe kucaase nnyo nga kisaana ebibonerezo ebikakali eri ababikola kitangire omuze guno okusaasaana.\nOmusango yaguzza May 28, 2014 ku kyalo Kagango Lukenku bwe yatta Moses Kakooza bwe baali babeera bombi ku kyalo era nga bakolera ku siteegi e Kiwoko n'abulawo ne pikipikiye UDR 747R n'ayolekera Kampala.\nBaamulaba ng'agikolerako bodaboda e Nakulabye n'abatebuka n'adduka kyokka yakomawo ku kyalo mu 2016 ng'adduka omusango gw'okubba pikipiki ya mukama we Byaruhanga e Kampala eyali amuyigga ne bamuyoola.\nBwe yasabiddwa okubaako ky'ayogera nga tebannamusalira musango, Lubega yategeezezza nga aba Flying Squad bwe baamunyiga obusajja nga bamukwata obwetaaga okulongoosebwa ssonga alina abaana basatu n'omukyala.\nPaasita Kiganda ne Bujingo kati balinnya mu kimu\nAb'e Kira batongozza enkola ya Kizaalaggumba


Chameleon asazeewo okuttunka ne Latif Ssebaggala mu kamyufu ke kibiina kya NUP ku kifo kyo bwa Loodi Meeya wa Kampala. – Watchdog Uganda\nYoseph Mayanja ku kkono ayagala okusuuza Latif Ssebaggala kaadi ya NUP mu Kampala\nYOSEPH Mayanja amanyiddwanga Chameleon nga ono ye Ssabakunzi we kibiina kya Democratic Party DP, emirimu egyamuwebwa ekibiina kya DP agisuddewo, nasalawo okwegatta ku kibiina kya NUP ekikulemberwa omubaka Robert Kyagulanyi Sentamu, era nga kati obuufu abutunuulizza kusuuza Latif Sebaggala kaadi ya NUP ku kifo ky’obwa Loodi Meeya wa Kampala.\nOno nga kati amaze n’okujjayo empapula okuva ku kitebe kya NUP e Kamwokya agamba nti awatali kukubwa ku nsolobotto agenda kulaga omubaka Latif Ssebaggala kiki kye bayita akalulu mu Kampala, era akwate kkaadi ye kibiina kya NUP mu Kampala.\nMayanja gye buvuddeko yayanjulwa abakulu mu kibiina kya DP era nawebwa nomulimu gw’okukungira ekibiina kino obuwagizi, wabula omulimu abadde tanabaako wagutuusa ate nabuukira ekibiina kya NUP nga agamba ntoi ate kati mwayagala okuyita okufuuka Omuloodi we Kibuga Kampala.\nWabula abatunuulira ensonga bagamba nti wano wayolekedde ssi wangu nga bwakisuubira kubanga Sebaggala amaze ebbanga ddene nnyo ku lusegere lw’omukulembeze wa NUP Kyagulanyi Sentamu era nga abadde ateeka ne nsimbi mu kisinde kya People Power, okusobola okutambuza emirimu gyakyo.\nEra kitegerekese nti bano era bagenda kuttunka n’eyaliko omuwabuzi w’omukulembeze we Ggwanga ku nsonga ze by’obufuzi Alhaji Nasser Ntege Ssebaggala nga ono ye Mukulu wa Latif Sebaggala, naye agamba nti tagenda kulekera muntu yenna kaadi ya NUP mu Kampala.\nEnkalu era zikyali za maanyi ku ani agenda okukwatira NUP mu bifo ebyenjawulo mu Kampala okugeza nga mu kitundu kya Lubaga North, Kawempe South, Kawempe North nawalala.\nBwe yabadde ayaogerako ne bannamawulire ku lw’okubiri Mayanja yagambye nti mwetegefu okukulembera ekibuga kye Kampala nti kubanga abantu amaze okubayitamu abalabye baagala nnyo okukyusa obukulembeze.\nMP Nambooze explains why she described Balaam as a 'useful idiot'\n7th January 2019 at 12:21\nUPDF speaks out on Gen Kayihura’s appointment as Security intelligence coordinator\n21st July 2020 at 08:19


Bukedde Online - Basimbudde mmotoka ezitwala ebinaakozesebwa mu kulonda\nBasimbudde mmotoka ezitwala ebinaakozesebwa mu kulonda\nAdded 7th January 2021\nByabakama (owookubiri ku ddyo) ng’asimbula mmotoka ezitwala ebikozesebwa mu kulonda.\nAKAKIIKO k'ebyokulonda kongedde okwenyweza ng'eggwanga lyetegekera okulonda\nmu nnaku ezisigaddeyo.\nSsentebe w'akakiiko, Omulamuzi Simon Byabakama yagambye nti, baaguze entimbe ggaggadde ze bagenda okuteeka ku buli kitebe kya disitulikiti we banaabalira akalulu.\nBAYINGIZZAAWO EBYUMA EBIPYA\nYagambye nti, baaguze n'obuuma obupya bwe bagenda okweyambisa okukebera ebikwata ku baneetaba mu kulonda n'ategeeza nti, essaawa yonna, baakuyita ebibiina by'ebyobufuzi, abeesimbyewo ku lwa nnamunigina n'abaamawulire okulaga enkola y'obuuma buno.\nYayongeddeko nti, bagenda kutegeka omusomo ogwawamu okusomesa abagenda okulondesa n'abagenda okukuuma akalulu k'abeesimbyewo ku nkozesa y'obuuma buno.\nByabakama yalabudde abeesimbyewo abaagala okuteekawo ebifo mwe banaakung'aanyiza ebivudde mu kulonda n'agamba nti, singa banaakozesa ebifo ebyo mu bukyamu ne beerangirira ku buwanguzi, ebitongole byebyokwerinda bijja kubakolako.\nEKIFO AWANAALANGIRIRWA OBULULU KIRI KIMU KYOKKA\n"Ekifo ekirambikiddwa mu Ssemateeka okulangirira akalulu ka pulezidenti kiri kimu kyokka, ababaka ba palamenti ebifo ebirambikiddwa gye balina okulangirirwa bitebe bya disitulikiti, ebyo bannabyabufuzi bye bateekawo tewali tteeka lyonna mwe basinziira kubiteekawo." Byabakama bwe yategeezezza.\nKino okukyogera, kiddiridde Robert Kyagulanyi Ssentamu okutongoza omukutu gwa yintaneeti ogwatuumiddwa ‘Uvote' kwe bagenda okusinziira okugatta ebinaaba bivudde mu kulonda.\nTEMULEMERA WE BALONDERA\nYagasseeko okutegeeza Bannayuganda obutalemera ku kifo we balondera nga bannabyabufuzi abamu bwe babakubiriza okukola n'agamba nti, baasabye abantu abeesimbyewo okuweereza abantu babiri ku buli kifo awanaalonderwa era abo be bajja okukuuma akalulu.\nBannamawulire yagambye nti, tebagenda kukkirizibwa kukuba bifaananyi mu kifo we balondera n'ategeeza nti, akalulu ka kyama era kkamera zijja kukoma wabweru wa kaguwa akanaaba kasibiddwa okwetooloola ekifo awalonderwa. Tebajja kukkirizibwa kukuba bifaananyi munda awalonderwa.\nYayongeddeko nti, kkamera zijja kukkirizibwa mu bifo we banaalagirira ebinaaba bivudde mu kulonda okuli ebitebe bya disitulikiti n'e Kyambogo awagenda\nokubeera ekifo ekikulu akakiiko k'ebyokulonda we kanaasinziira okulangirira ebinaaba bivudde mu kulonda.\nByabakama bino yabyogeredde Kyambogo ku tterekero ly'ebintu ebinaakozesebwa mu kulonda eggulo bwe yabadde atongoza okutandika okutambuza ebinaakozesebwa mu kulonda bitwalibwe ku bitebe bya disitulikiti mu ggwanga lyonna.\nYagambye nti, baatandikidde ku disitulikiti okuli Busia, Butambala, Mukono, Iganga, Karenga mu Karamoja, Kasese, Agago, Sironko ne Terego.\nYagasseeko nti, ebikozesebwa bye baasoose okuweereza kuliko ebya bakkansala b'obubondo okuli abakadde, abalema n'abavubuka ku mitendera okuli eggombolola, tawuni kkanso ne divizoni za Munisipaali abagenda okulonda nga January 11, 2021.\nYayongeddeko nti, ebirala ebinaakozesebwa mu kulonda bakkansala b'obubondo bwe bumu ku Munisipaali n'ebibuga bano baakulonda nga January 12.\nEbirala ebyatwaliddwa yagambye nti, bye bigenda okukozesebwa mu kulonda pulezidenti n'ababaka ba Palamenti nga January 14 n'agamba nti, bagenda kutambuza ebikozesebwa okutuusa nga disitulikiti zonna zimaze okufuna.\nYayongeddeko nti, bigenda kukwasibwa abakulira eby'okulonda mu disitulikiti n'abaduumizi ba poliisi n'asaba abeesimbyewo okuweereza amannya g'abantu babiri n'emmotoka ze banaakozesa mu kulondoola mmotoka ezitambuza ebikozesebwa mu kulonda.\n"Mmotoka zaffe ezitambuza ebikozesebwa zikuumibwa butiribiri, temumala gasindika bantu abaserikale bayinza okubeekengera ne basooka bavaamu ne babasootinga." Byabakama bwe yagambye.\nTubeere bambega ba bannaffe tulwanyise ababba ebigezo\nOkugolola ebya PLE kutandika leero\nAba S.4 batandise ebigezo mu mirembe


Wuuno Omukugu mu bye Misolo Deborah Mwesigwa amaliridde okusuuza Sipiika Rebecca Kadaga entebbe y'omubaka Omukyala e Kamuli - Watchdog Uganda\nin Lifestyle, Luganda, National, News, Politics\nDeborah Mwesigwa Mugerwa ku kkono ne Sipiika Rebecca Alitwala Kadaga\nEMBEERA ye by’obufuzi mu Ttundutundu lye Busoga ekyongera okukwata akati, Mu kitundu kye Kamuli omu ku baali abasolooza b’omusolo abakulu mu kitongole kya URA bwe yesowoddeyo avuganye omukubiriza w’olukiiko lwe Ggwanga olukulu Rebecca alitwala Kadaga ku kifo ky’omubaka omukyala akiikirira Disitulikiti ye Kamuli.\nDeborah Mugerwa Mwesigwa Omwana enzaalwa eye Nawansanso, mu muluka gwe Busole, mu Gombolola ye Kitayunja, mu Ssaza lye Bugabula South e Kamuli ye yesowoddeyo okusuuza Kadaga entebe ewooma, nga agamba nti emyaka egikunukkiriza 30 omukulu ono gyamaze mu bukukulembeze bwe Kamuli gimumala okulekera ku baana abalala ab’ekitundu nabo babeeko kye bakola ewabwe.\nGuno gugenda kuba mulundi gwa 2 nga Mugerwa avuganya Kadaga, era nga ne mu kalulu ka 2016 babbinkana bonna ku tikiti y’ekibiina kya NRM.\nOno gwe twasanze mu maka ga bakadde be agasangibwa ku kyalo Nawansanso yategezezza bwati omusasi wa Watchdog;\nNazalibwa ku kyalo Wansanso mu maka g’omugenzi Rev. Gastavas Kirigoola saako ne maama Apofia Lubuga Kirigoola nga ono mukama akyamukuumye nga mulamu, Mu maka ga kitange twazaalibwa abaana 6 era nga nze nsembayo obuto, Ndi mukyala mufumbo era omwami wange ye Eng. Gerald Majjera Mugerwa era nga nze nkulira abakyala Abakatoliki mu Ssaza lye Lugazi\nOkusoma kwange nakutandikira ku ssomero lya Kamuli Girls Primary, ne neeyongerayo ku ssomero lya MM. Colleage Wailaka, nga eyo gye natuulira siniya yange ey’okuna, bwe navaayo nga mpise bulungi neeyongeraayo e Kampala mu ssomero lya Migadde Collage gye nakolera siniya ey’omukaaga, oluvanyuma ne neegatta ku Yunivasite ye Makerere gye nakugukira mu kubangula abantu abakulu saako n’okusitula embeera zaabwe (Adult and Community Education) BASE.\nOluvanyuma neeyongerayo mu Ttendekero lya Uganda Management Insititute UMI ne nkola Diploma yange mu ssomo lya Public Adminstration(Post Graduate), naddayo mu ttendekero lye limu era ne nkola Diguli ey’okubiri mu Management Studies wansi wa (Public Adminstration)\nAwo neegatta ku kitongole ekisolooza emisolo ki URA nga omusolooza we misolo era ekiseera bwe kyayitawo ne ntendekebwa ku kubalirira n’okugereka emisolo.\nNze omu ku bantu abatandika omusolo gwa VAT ogw’ayogeza abantu ebigambo ebingi era mu ngeri eyo nali omu ku baaguteekesa mu nkola saako n’okugwagazisa abantu abaali batagutegedde bulungi.\nMu mwaka gwa 2005 neegatta ku kitongole kya mateeka ekya URA wansi wa (Debt Collection Unit), era ne nkwasibwa omulimu gw’okusolooza omusolo mu kitongole kino kubanga mu kiseera ekyo nali omu ku bakozi abaali bakuguse ennyo mu kusolooza omusolo mu Ggwanga.\nWano ekitongole kyagenda mu maaso ne kitondawo omusolo ogulina okugerekebwa ku bizimbe era nze ne yali mukama wange Robina Lutaaya Lubwama ne tukwasibwa eddimu ly’okugutekesa mu nkola ekitaali kyangu nnyo kubanga nagwo gwali muggya nnyo mu Ggwanga.\nNebaza Katonda nti nagwo twasobola okugusomesa abantu ne bagutegeera era ne tubabuulira ne bilungi ebigulimu, ekyatwanguyiza ennyo omulimu okugusolooza nga tewali kusika muguwa nga kino era kyatuyamba n’okwogerezeganya na Bayindi Pulezidenti be yali addizza ebyabwe okubalambika saako n’okulaba nga basasula bulungi omusolo.\nOluvanyuma neeyunga ku kitongole ekikwasisa amateeka mu URA, era ne ntendekebwa mu kusolooza omusolo okuva mu bantu ababa bagaanye okuguwa mu bugenderevu, ekyewunyisa nti bagenda okunkwasa ekitongole kino nasanga basolooza ensimbi obukadde 40 buli mwezi, nga eno nagenda okuvaayo nga ngukyusizza okutuuka ku buwumbi\n50 buli mwezi.\nKino nakituukako nze ne banange nga tukolaganira wamu nabatuuze saako abasuubuzi, naddala mu mbeera y’okubaagazisa okusasula mu bulungi nga tebakakiddwa ekyatuwa ettutumu mu bannaUganda.\nMu mwaka gwa 2015 nasalawo okulekulira emirimu gyange mu kitongole kya URA yadde nali emyaka gikyali mito, ne nsalawo nzireyo eka e Kamuli mpereze abantu bange be nali nzudde nga embeera gye balimu ssi yamulembe.\nLwaki nasalawo okuddayo ewaffe okulwanira ekifo ky’omubaka omukyala\nBwe nali mu kitongole kya URA nateranga okuddayo kko ewaffe ku kyalo era abataka nga bambuulira ebizibu byabwe mu kiseera ekyo, nga omusolooza we misolo kyankwatako nnyo okulaba nga abantu be nkiikirira tebafiiriddwako kyokka nga nze omwana wabwe sente ze Ggwanga nze nzisolooza okugenda mu ggwanika okukola emirimu.\nObwavu ewaffe be baana baliwo, olumu ntuuka n’okuloowoza oba nga ddala e Kamuli eliyo abakulembeze? oba ddala waliwo ensimbi eziwerezebwa okukola emirimu ewaffe okuva mu Gavumenti? kubanga abatuuze bali mu mbeera mbi nnyo songa tukiikirirwa omuntu ali mu kifo eky’okumwanjo mu Gavumenti.\nNakizuula nti waliwo omuwatwa munene nnyo wakati wa bantu ba bulijjo e Kamuli saako n’abakulembeze, kubanga nakitegeera nti Gavumenti ne Pulezidenti ensimbi baziwereza okukola emirimu kyokka zegabanyizibwa bantu abolubatu awatali alondoola okulaba oba zituuse oba nedda.\nAbaana abawala ewaffe bafuna embuto nga bakyali bato ne kibaviirako okuva mu massomero nga bakyali bato, okugeza abamu bafuna embuto nga bali mu kibiina kya kutaano, kyokka bambi ne batafiibwako ekivaamu kuyingira bufumba nga bakyali bato.\nKino nno kyatutiisa nnyo kubanga mu mwaka gwa 2018 Kamuli ye Disitulikiti eyasinga okuvaamu omuwendo gwa baana abato abazaala nga baali 7000.\nKino kyandetera okutandikawo ekitongole ekitongole ky’obwanakyewa ekikola emirimu gy’okuyamba abawala bano mu magombolola okuli Namwendwa, Kitayonjwa ne Namasagali nga eno abaana bangi bayambiddwa okufuna eby’okukola oluvanyuma lw’okuzaala nga bakyali bato.\nEbigendererwa byange mu Kamuli eyawamu\nNja kwettanira nnyo okunoonyeza abantu baffe obutale bwe birime naddala ebweru we Ggwanga, kubanga bambi ewaffe abantu balimi nnyo naye badondolwa nnyo abasuubuzi be mmere.\nEnsonga y’okwongera okubunyisa amasanyalaze naddala mu byalo nkulu nnyo, kubanga ensi kati etambulira ku misinde gya kizungirizi nga abatalina masanyalaze tebakyasobola kukola bizinensi.\nEby’obulamu e Kamuli bikyali bubi nga amalwaliro mu kitundu kino gonna mafu nnyo, era nga bannabyabufuzi beeno bagafaako mu biseera byakunoonya bululu bwokka kye njagala kikome kubanga bannaKamuli nabo bannaUganda abeetaaga okufaako nga abalala.\nEnsonga y’obwegassi egenda kuba ku mwanjo nnyo kubanga okukulakulana okw’omuggundu we kugenda okutandikira.\nOkugatta abantu mu kiseera kino nsonga nayo nkulu nnyo kubanga abasinga babadde beeyawuddemu nnyo olw’ebyobufuzi ebitabayamba nga essira tugenda kuliteeka nnyo ku kubayigiriza kukola basobole okwejja mu bwavu.\nHuman rights activists want Uganda's penal code act revised


Bukedde Online - Ssentebe w'ekyalo Kalyamenvu mu Kyazanga akwatiddwa mu kikweketo\nSsentebe w'ekyalo Kalyamenvu mu Kyazanga akwatiddwa mu kikweketo\nGavumenti etandise okusomesa abaana omwoyo...\nAgambibwa okubba embaata yeegaanyi ne yeekwasa...\nAbasilikale nga bakutte sentebe Kadaadi wakati\nABADDE ssentebe w'ekyalo Kalyamenvu akwatiddwa mu kikwekweto ky'abatuuze abatalina Kabuyonjo.\nSabiiti Kadaadi y'akwatiddwa mu kikwekweto oluvannyuma lwa ssentebe w'eggombolola y'ekyazanga Bahat Kayondo ng'ayambibwako Poliisi okukola ekikwekweto ku bantu abatalina kabuyonjo, obutandaalo, ebinnya by'akasasiro, ssaako n'abazadde abatannaba kuzza baana mu masomero.\nEkikwekweto kino kiyindidde mu byalo okuli Kalyamenvu A ne\nB,Lwensabya A ne B awamu ne kyamusimba nga bino bisangibwa mu muluka gw’e Katuulo mu Ggombolola y’e Kyazanga mu disitulikiti ey’e Lwengo.\nMu kikwekweto kino bakutte n’abaana 11 abasangiddwa awaka nga bali mukulima okubadde Faith Racheal 11,Fahima Nandugwa 12,Kasumba Brian 7,Steven Ssenkadiwa 9 n’abalala.\nBano bategeezezza nga bakadde baabwe bwe babagaanye okusoma olusoma lwa term eno nti tebalina sente zibaweerera nga n’abamu babadde bateekateeka kubafumbiza.\nBazadde b’abaana bano badduse oluvannyuma lw’okulaba nga bakutte abaana baabwe wabula abamu bamize omwoyo ne bagenda ku poliisi okukimayo abaana baabwe nabo ne babaggalira.\nAte amayumba agawerera ddala 50 gagaddwa lwa butatuukagana n’amutindo nga agamu gasangiddwa nga tegalina kabuyonjo nga n’amala gakutte mu mbinabina awamu n’obutaberako madirisa kye bagambye nti kyabulabe nnyo ku bulamu bw’abantu abagasulamu.\nWabula sentebe w’ekyalo kino yasoose kwetaba mu kikwekweto nga tamanyi nti n’abakulembeze b’okubitundu bakubalambulwa era kimubuseeko bwe bamutadde ku nninga abatwalamu kabuyonjo gy'akozesa ng’ono aliko ekinnya ky'abalaze ekibadde kibikiddwaako ekibaati nti ye kabuyonjo wabula n'abasaba bamusonyiwe ne bagaana\nSentebe Kayondo ategeezezza nga ekikwekweto kino bwe kikyagendera ddala mu maaso nga tekigenda kutaliza yadde omukulembeze era nategeeza nga sentebe Kadaadi akwatiddwa bwagenda okuvunaanibwa mu bwenkanya kuba ye yandibadde eky’okulabirako eri abantu bakulembera.\nBo abatuuze bakomeredde sentebe waabwe akwatiddwa ennyondo nti bamusibe kuba yabaaviiriddeko endwadde olw’okumansanga empitambi buli wasanze.\nKayondo asabye abantu okukolera wamu n’ebekikwatako ba balopere abo abatalina kabuyonjo era nategeeza nga ekikwekweto bwekikyagendera ddala mu maaso.


Latest News Archives - Page 296 of 485 - Radio Simba, The Best Luganda Station in the World !\nPolice mu Municipali ye Busia egombyemu obwala omuvubuka Derrick Wanyama ateeberezebwa okuba n’emmundu mu ngeri emenya amateeka. Ayogerera Police mu Bitundu bye Bukedi Kabuye Soari agamba nti batemezeddwako abakyala bana…\nFaaza Kibuuka agugumbudde abamusojja\nMunnadiini Faaza Jacinto Kibuuka eyalangirira gyebuvuddeko nti ayabulidde Eklezia, agugumbudde abamusojja ku luwonzi naddala abava mu bukatoliki n’agamba nti abamu ffutwa na ffubitizi lyeribakoza ebyo. Abadde mu kusaba okwetabiddwamu namungi…\nOmuserikale abadde amalirizza okutendekebwa akubiddwa laddu\nOmuserikale wa Police ku ddaala lya Cadet abadde amalirizza okutendekebwa mu tendekero lya Police erisangibwa e Masindi akubiddwa laddu n’afiirawo . Omuserikale ono amanyiddwa nga Moris Orach abadde yebase mu…\n2 bagombeddwamu obwala Police lwa kwefuula kyebatali ne babba ettakka .\nPolice egombyemu obwala Omusajja n’omukazi ababadde beefula kyebatali nga beeyita abaana b’omugenzi Johnson Kasozi e Mutundwe nebatunda erimu ku ttaka lye ery’ e Mutundwe . Kagimu Ssaava eyeeyita Henry Muwonge…\nAbavuzi b’ebimotoka by’emigugu bazinzeeko Wofiisi ya RDC – Mubende\nOmubaka wa Pulezidenti mu Disitulikiti ye Mubende atuuyanidde mu Yafeesi ye enkya ya leero abavuzi b’ebimotoka ebyettissi by’emigugu bwebasazeeko Yafeesi ye . Bano okumulumba kiddiridde emmotoka zaabwe okuwalulwa ne ziggyibwa…\nAbasawo baagala Gavumenti ebongeze omusaala\nAbasawo wano mu ggwanga nga beegattira mu kibiiba kyabwe ekya Uganda Medical Association bawanjagidde Olukiiko olukulu olw’eggwanga okuyingira mu nsonga yaabwe okusaba Gavumenti ebongeze ku musaala kubanga ensimbi zebafuna tezibamala…\nAbaana 2 bafiiridde mu buliri – Masaka\nEntiisa ebuutikidde abatuuze ku kyalo Kyabakuza mu Zooni y’e Kimanya – Kyabakuza ekisangibwa mu Municipali ye Masaka abaana babiri bwebasangiddwa nga bafiiridde mu buliri . Nnyina w’abaana bano Nankabirwa Sikola…\n3 bafiiridde mu kabenje e Kayunga\nAbantu basatu tebasimattuse lukuusi bwebakooneddwa mmotoka ebadde ewenyuka obuweewo okuliraana akabuga k’e Bukolooto mu Disitulikiti ye Kayunga . Omusasi waffe Kato Vincent e Kayunga agamba nti abagenzi babadde batambulira ku…\nPrevious 1 … 293 294 295 296 297 298 299 … 485 Next\nSC Villa etimpudde Express FC n'ennyogoza abawagizi baayo mu kisaawe e Namboole omupiira gye guyindidde! Kino kiddi… https://t.co/obVJnefGVA\nAbakozi ku One Love Beach e Busaabala eya Hon. Robert Kyagulanyi Ssentamu aka Bobi Wine olunaku lw'eggulo bekalaaka… https://t.co/6qKEnU21PJ


Bukedde Online - omwana omulala ku baaweereddwa obutwa afudde!\nAbalimi b'emmwanyi basambira waggulu nga...\nMuseveni agumizza abeebibanja\nOMWANA omulala owa famire gye bawadde obutwa afudde nga nyinina ne ne mukulu we bbo baliko kikuba mukono.\nFamire ya bantu bataano gye baawadde obutwa bbebi omu n'afiirawo byeyongedde okugyononekera omwana omulala Catherine Nampiima myaka 2 bwafiiridde ku kitanda mu ddwaliro e Nkozi gyebatwaliddwa nga bali bubi.\nNampiima yaddusiddwa e Nkozi ne mukuluwe Vanessa Kisakye 12 ne nyaabwe Nuuru Namubiru 30 abatuuze be Teketwe mu gombolola ye Buwama mu Mpigi nga bali mu mbeera mbi nyo oluvanyuma lwokulya ebiteberezebwa okuba obutwa nga kigambibwa nti babubateze mu nva zaabwe ezebinyebwa zebalidde eky'eggulo.\nNampiima okufa kiddiridde okutwalibwa mu ddwaliro nga obutwa bwamubunye mu bitundubye ebyomunda era abasawo bagenze okulwana obukenenulamu nga takyasobola kussa era abadde asizza ku byuma.\nOkusinziira ku akulira abasawo be Nkozi Harriet Baker Nalwoga ategeezezza nti Kisakye ne maama we Namubiru bakyali mu mbeera mbi wabula waliwo enkyukakyuka okusinziira ku mbeera mwebabatwaliddeyo era bakyalwana okutaasa obulamu bwabwe.\nTaata wabaana bano Sikyomu Luyambi agambye nti mukaziwe emmere yagifumbidde mu nyumba ng'avudde ku mulimu mu kabuga ke Buwama ku mudaala gwenyanya zaatunda kyokka nti enva zebinyebwa zeyafumbidde ku mulimu emanju nga kyandiba nga zezavuddeko emberebezi kubanga abaana olwabadde okuziryako nebatandikirawo okukaaba nga benyoola.\nOmwogezi wa poliisi mu Katonga Phillip Mukasa agambye nti poliisi tenabaako gwekwata ku ttemu lino kyokka nga bakyanonyereza omutemu eyakikoze nga bwebalinda ebiva mu kwekebejja emmere, obuugi nomugaati ebyatwaliddwa eMulago okwekebejjebwa.\nGrace Nakimera akomyewo na maanyi...\nGrace Nakimera akomyewo mu nsike y'okuyimba abadde yawummulamu asooke atereeze obufumbo


Bajjajjaffe Abaafa Bali Ludda Wa?\nBISOME MU Abbey Afrikaans Amharic Attié Baoule Bassa (Cameroon) Batak (Karo) Bissau Guinean Creole Boulou Chichewa Chitonga Cibemba Damara Douala Edo English French Ga Haitian Creole Indonesian Italian Kinyarwanda Kwanyama Lingala Lucholi Luganda Luswayiri Lutoro Medumba Ngangela Nyungwe Nzema Oromo Portuguese Shona Sidama Spanish Tigrinya Tiv Twi Urhobo Wolaita Xhosa Yacouba Yoruba\n1, 2. Abantu bangi balina nzikiriza ki ku bafu?\nOBUKADDE n’obukadde bw’abantu mu Afirika bakkiriza nti okufa si ye nkomerero y’obulamu, wabula nti liba kkubo eritutuusa mu bulamu obulala. Bangi balowooza nti bajjajjaabwe abaafa, baava mu nsi eno gye tulaba n’amaaso, ne bagenda mu nsi etalabika, kwe kugamba, okuva mu nsi ey’abantu okudda mu nsi ey’emyoyo.\n2 Emyoyo egyo, oba abantu abo abaafa edda balowoozebwa okuba nga bawa obukuumi n’obuyambi eri ab’eŋŋanda zaabwe abakyali ku nsi. Okusinziira ku ndowooza eno, emyoyo egyo mbu mikwano gyaffe; gisobola okuleetawo amakungula amalungi, obulamu obulungi, n’okukuuma omuntu aleme kutuukibwako kabi. Singa ginyiizibwa, kigambibwa mbu gireetawo obutyabaga, gamba ng’obulwadde n’obwavu.\n3. Abantu abamu basinza batya bajjajjaabwe abaafa?\n3 Abamu babaako emikolo n’obulombolombo bye bakola nga baagala okuwa ekitiibwa emyoyo gy’abantu abo abaafa era n’okukuuma enkolagana ennungi nagyo. Ebintu bino bikolebwa naddala ku mikolo egikwatagana n’okukungubaga oba okuziika, gamba ng’abantu okusula nga batunula ekiro kyonna awafudde omuntu n’okwabya olumbe. Era okusinza abantu abaafa edda kweyoleka mu ngeri endala. Ng’ekyokulabirako, abantu abamu bwe baba bagenda okunywa ku mwenge, basooka ne bayiwako ogumu wansi, mbu gwa bajjajja abaafa. Era, bwe bamala okufumba emmere, emu erekebwa mu ntamu mbu bajjajja bwe baba bazze, basangewo eky’okulya.\n4. Abantu bangi balina nzikiriza ki ku mmeeme?\n4 Abalala bakkiriza nti abalamu balina emmeeme etafa esigala nga nnamu oluvannyuma lw’okufa kw’omubiri. Mbu omuntu bw’aba yeeyisizza bulungi ng’akyali mulamu, emmeeme ye egenda mu ggulu, naye bw’aba nga yeeyisizza bubi, emmeeme ye egenda mu muliro ogutazikira. Emirundi mingi abantu bagattika endowooza eno n’enzikiriza z’obuwangwa. Ng’ekyokulabirako, ebirango ebikwata ku kusabira abafu ebifulumira mu mpapula z’amawulire biyinza okugamba nti, “omuntu yasomose” oba nti “yagenze ewa bajjajja.” Enzikiriza zino zonna ziba zeesigamiziddwa ku ndowooza egamba nti emmeeme oba omwoyo bisigala nga biramu oluvannyuma lw’okufa kw’omubiri. Kino Baibuli ekyogerako ki?\n5, 6. Okusinziira ku Baibuli, emmeeme kye ki?\n5 Baibuli eraga nti emmeeme si kintu ekiri munda mu muntu; wabula emmeeme ye muntu yennyini. Ng’ekyokulabirako, Katonda bwe yatonda Adamu, “omuntu yafuuka emmeeme ennamu.” (Olubereberye 2:7, NW) Adamu teyaweebwa mmeeme; wabula ye yali emmeeme, omuntu omulamba.\n6 N’olwekyo, tusoma nti emmeeme zizaalibwa. (Olubereberye 46:18, NW) Emmeeme zisobola okulya oba okusiiba. (Eby’Abaleevi 7:20, NW; Zabbuli 35:13) Emmeeme ekaaba era ezirika. (Yeremiya 13:17; Yona 2:7) Emmeeme zisobola okuwambibwa, okuyiggibwa, n’okusibibwa mu njegere. (Ekyamateeka 24:7, NW; Zabbuli 7:5; 105:18, NW) Baibuli ezimu zivvuunula ekigambo ky’Olwebbulaniya ekyakozesebwa mu nnyiriri ezo nga “emmeeme” ate zo endala zikozesa ebigambo “ekitonde” oba “omuntu.” Ebigambo ebyo byonna birina amakulu ge gamu.\n7. Nnyiriri ki mu Baibuli eziraga nti emmeeme esobola okufa?\n7 Okuva bwe kiri nti emmeeme ye muntu, omuntu bw’afa, emmeeme efa. Ezeekyeri 18:4 wagamba: “Emmeeme ekola ekibi ye erifa.” Ate Ebikolwa 3:23 wagamba (NW): “Buli mmeeme [oba omuntu] etawulira Nnabbi oli erizikirizibwa ddala okuva mu ggwanga.” N’olwekyo, emmeeme si kintu ekiwonawo ng’omubiri gufudde.\n8. Omwoyo oguli mu bantu kye ki?\n8 Omwoyo n’emmeeme bya njawulo. Mu bantu, omwoyo ge maanyi g’obulamu agababeesaawo nga balamu. Omwoyo gulinga amasannyalaze. Amasannyalaze gasobozesa ekiwujjo oba firiiji okukola, naye ku bwago tegasobola kuwujja mpewo oba okunnyogoza ebintu. Mu ngeri y’emu, omwoyo gwaffe gutusobozesa okulaba, okuwulira n’okulowooza. Naye omwoyo ku bwago tegusobola kukola na kimu ku ebyo awatali maaso, matu oba obwongo. Eyo ye nsonga lwaki Baibuli egamba: “Omukka [“omwoyo,” NW] gwe gumuvaamu, n’adda mu ttaka lye; ku lunaku olwo ebirowoozo bye ne bibula.”—Zabbuli 146:4.\n9. Kiki omwoyo n’emmeeme kye bitakola?\n9 N’olwekyo, okusinziira ku Baibuli, mu kufa emmeeme oba omwoyo tebiva mu mubiri ne byeyongera okuba ebiramu mu ttwale ery’emyoyo.\n10. Baibuli eyogera ki ku mbeera y’abafu?\n10 Kati olwo, abafu bali mu mbeera ki? Okuva bwe kiri nti Yakuwa ye yatonda abantu, amanyi n’ekitutuukako bwe tufa. Ekigambo kye kituyigiriza nti abafu si balamu era tebasobola kuwulira, kulaba, kwogera oba okulowooza ekintu kyonna. Baibuli egamba:\n“Abafu tebaliiko kye bamanyi.”—Omubuulizi 9:5.\n“Okwagala kwabwe n’obukyayi era n’obuggya bwabwe byaggwaawo dda.”—Omubuulizi 9:6, NW.\n“Tewali mulimu newakubadde okuteesa newakubadde okumanya newakubadde amagezi mu magombe gy’ogenda.”—Omubuulizi 9:10.\n11. Oluvannyuma lwa Adamu okwonoona, Yakuwa yamugamba ki?\n11 Lowooza ku ekyo Baibuli ky’eyogera ku jjajjaffe eyasooka, Adamu. Yakuwa yabumba Adamu okuva mu ‘nfuufu y’ensi.’ (Olubereberye 2:7) Singa Adamu yagondera etteeka lya Yakuwa, yandibaddewo emirembe gyonna mu ssanyu ku nsi. Kyokka, Adamu yajeemera etteeka lya Yakuwa era ekibonerezo kwali kufa. Adamu yalaga wa ng’afudde? Katonda yamugamba nti: “Olidda mu ttaka; kubanga omwo mwe waggibwa; kubanga oli nfuufu gwe ne mu nfuufu mw’olidda.”—Olubereberye 3:19.\n12. Adamu bwe yafa, kiki ekyamutuukako?\n12 Adamu yali ludda wa nga Yakuwa tannamutonda okuva mu nfuufu? Teyaliiwo. N’olwekyo, Yakuwa bwe yagamba nti Adamu ajja ‘kudda mu ttaka,’ yali ategeeza nti okufaananako enfuufu, Adamu yali tajja kuba na bulamu. Adamu teyagenda kubeera mu nsi ey’emyoyo. Teyagenda mu ggulu oba mu muliro ogutazikira. Yadda mu mbeera ey’obutabeerawo; yali takyaliwo.\n13. Ku kufa, kiki ekituuka ku bantu n’ensolo?\n13 Kino kye kituuka ku bantu bonna? Yee. Baibuli egamba: “[Abantu n’ensolo] bagenda mu kifo kimu; bonna baava mu nfuufu era bonna badda mu nfuufu nate.”—Omubuulizi 3:19, 20.\n14. Waliwo ssuubi ki eri abaafa?\n14 Baibuli esuubiza nti Katonda ajja kuzuukiza abaafa baddemu okuba abalamu mu lusuku lwe ku nsi. (Yokaana 5:28, 29; Ebikolwa 24:15) Naye ekiseera ekyo kikyali mu maaso. Kaakati beebase emagombe. (Yokaana 11:11-14) Tetulina kubatya wadde okubasinza, kubanga tebasobola kutuyamba wadde okutulumya.\n15, 16. Setaani agezaako atya okukkirizisa abantu nti abafu baba tebafiiridde ddala?\n15 Endowooza egamba nti tetufiira ddala, bulimba obusaasaanyizibwa Setaani Omulyolyomi. Okusobola okukkirizisa abantu obulimba buno, Setaani ne balubaale be bagezaako okulowoozesa abantu nti obulwadde n’ebizibu ebirala bireetebwawo emyoyo gy’abafu. Kituufu nti ebizibu ebimu bireetebwawo balubaale bennyini. Era kituufu nti ebizibu ebimu tebireetebwa balubaale. Kyokka, si kituufu nti abo abeebase emagombe basobola okututuusaako akabi.\n16 Waliwo ate engeri endala balubaale gye bagezaako okulowoozesa abantu nti Baibuli by’eyogera ku kufa bikyamu. Babuzaabuza abantu balowooze nti balabye abafu oba boogedde nabo. Kino balubaale bakikola nga bayitira mu kwolesebwa, ebirooto, abalaguzi, oba engeri endala. Kyokka, abantu abo baba teboogedde na baafa. Wabula baba boogera na balubaale abeefuula okuba abantu abaafa. Eno ye nsonga lwaki Yakuwa avumirira nnyo abalaguzi n’abo ababuuza abafu.—Ekyamateeka 18:10-12; Zekkaliya 10:2.\nAbafu Tebasobola Kutuyamba\nOmukungu omu eyali omumanyifu ennyo mu Afirika ow’Ebugwanjuba yafa mu 1990. Yalina abakazi bataano n’abaana lukunkumuli. Yalina bizineesi bbiri ezaaleetanga ssente empya n’enkadde.\nOmukungu oyo bwe yafa, ab’enju ye baatuukiriza emikolo gyonna gye baalowooza nti gyali giwa omwoyo gwe ekitiibwa. Bakazi be baayambala ngoye nzirugavu, baatankuula enviiri zaabwe, emmere baalya ntono ddala n’okunaaba tebaanaaba. Baakuba ebiwoobe n’emiranga okumala ennaku musanvu oluvannyuma lw’okuziika. Oluvannyuma, ng’akalombolombo bwe kali mu kitundu ekyo, ab’enju ye bonna n’ab’eŋŋanda baakuŋŋaana okwabya olumbe—omukolo ogubaako okulya, okunywa awamu n’amazina.\nMazima ddala, singa omukungu oyo yali ayinza, yandibadde akuuma ab’omu nju ye abaali bamwagala ennyo era n’abawa n’emikisa! Kyokka si bwe kyali. Bizineesi ze zaagwa. Ab’eŋŋanda ze baakaayanira ebintu era oluvannyuma lw’obutakkaanya baayawukana nga ba bigwo buli omu n’akwata kkubo lye. Oluggya lw’omukungu olunene olwabanga lukubyeko abantu, kaakati abalulimu ba muswaba.\nAbafu Tebayinza Kutukolako Kabi\nMu kyalo ekimu eky’omu Nigeria, omusajja omu yafa ne bamuziika. Oluvanyuma, mukyala we yafuna ekirooto ekyamukakasa nti omwami we yali ayagala essaawa ye. Omukyala oyo yatwala essaawa n’agiziika ku malaalo ga bba.\nOmuvubuka ayitibwa Dunikaani yagisimulayo mu nkukutu n’agikozesa okumala emyaka mingi okutuusa bwe yayonooneka. Tewali kabi konna kaamutuukako. Singa omufu oyo yalina kyonna ky’asobola okukola eri abalamu, mazima ddala yandibadde abonereza omubbi eyamubbako essaawa okuva ku malaalo ge.\nAkasanduuko: Biki ebiraga nti abafu tebayinza kutuyamba oba kutukolako kabi?


Minisita w’Ensonga Ezeebweru Sam Kutesa yalabudde Rwanda nti guno gwe mulundi ogusembayo kubanga wabaddewo ebikolwa eby’okusosonkereza ebizze bikolebwa Rwanda kyokka nga Uganda esirise.\nWabaddewo essuubi nti enkolagana y’amawanga gombi egenda kulongooka oluvannyuma lw’abakulembeze okuli Yoweri Museveni ne Paul Kagame, okusisinkana ku mukolo gw’okulayiza Pulezidenti Cyril Rwamaphosa, owa South Afrika.\nMu kiwandiiko minisitule y’ensonga z’amawanga amalala kye yafulumizza, gavumenti ya Uganda yeemulugunyirizza Rwanda mu butongole olw’ejjoogo abajjaasi baayo lye baayolesezza ne batuuka n’okuwandagaza amasasi ku ttaka eritali lyayo ne gatta n’abantu.\nUganda erumiriza nti basajja ba Rwanda abantu baabattidde mu kabuga Hamisavu mu disitulikiti y’e Rukiga.\nKigambibwa nti Kyerengye yabadde ku pikipiki ng’agezaako okuyingira Rwanda n’ebyamaguzi kyokka bwe yalabye abaserikale kwe kukomawo mu Uganda.\nAbajaasi baamugoberedde ne bamukuba amasasi mu mutwe n’afiirawo wamu ne Munnayaganda eyabadde agezaako okubabuuza ensonga eyabakubizza omuntu ate nga teyabadde ku ttaka lya nsi yaabwe.\nWabula minisitule y’e Rwanda ey’ensonga z’ebweru nayo yafulumizza ekiwandiiko nga yeegaana ebyayogeddwa Uganda n’egamba nti abantu battiddwa ku ttaka lyayo.\nYategeezezza nti eyattiddwa yabadde akukusa byamaguzi. Abaserikale bwe baagezezzaako okumukwata n’awalira era ekibinja ky’abantu abaabadde bakutte ebijjambiya ne bagezaako okulumba abaserikale ba Rwanda nabo ne bazzaayo omuliro nga bakuba amasasi agasse abantu abo.\nEggulo ku Mmande, Uganda yakwasizza Rwanda omulambo gwa munnansi waayo (ow’e Rwanda) eyattiddwa ku ttaka lya Uganda ku Lwokutaano.\nKigambibwa nti Nyengye yabadde avuga pikipiki eriko ebyamaguzi ng’agezaako okuyingira ne yeekanga amagye g’ewaabwe n’akomawo mu Uganda.\nNga March 27, 2019 waliwo omukazi Elizabeth Mukarugwiza, eyali olubuto kyokka abeebyokwerinda mu Rwanda ne bamuwalabanya nga bagezaako okumulemesa okuyingira mu Uganda okumpi n’ensalo y’e Kyanika, okukkakkana n’afa!\nMinisita w’ensonga z’amawanga amalala e Rwanda, Richard Sezibera yategeezezza gye buvuddeko nti waliwo bannansi baabwe abazze bakwatibwa abeebyokwerinda mu Uganda awatali nsonga kyokka ne babakuumira mu makomera nga tebawozeseddwa mu kkooti.\nOno era yavaayo n’ategeeza nti baagaana bannansi baabwe okujja mu Uganda olw’okutya nti ebyokwerinda byabwe byali mu lusuubo, anti waliwo n’abamu abakwatibwa ne baddizibwa mu Rwanda mu ngeri eteri nambulukufu.


OBULAMU BWOMUTANDIISI W’OBUWAHAB MUBUFUNDA\nEnkola yekyiwahabu yatandiikibwaawo ne Sheikh Muhammad bn Abdul Wahaab owe Nnajid. Erinya lyenkolaye lyava mulinya lyataatawe (Abdul Wahaab). Ekyavaako enkolaye netetuumibwa “Almuhamadiyya” - kubanga erinya lyomutandisi w’obuwahaab yali Muhamad – lwakweewala kubuzibwabuzibwa kwabasiraamu abagoberezi ba Nnabbi Muhamadi (s.a.w).\nYazaalibwa Muhamad mumwaka 1115H mukyaalo ekiyitibwa “Uyainah” – kyaali ekimu kubyaalo ebiri wansi wa Najid, taatawe mweyali nga omulamuzi.\nMuhamad bn Abdulwahaab oyo, okuviraddala mubutoobwe, yali nga ayagala nnyo okusoma ebitabo bya Tafsiir, Hadith ne Aqiidah. Yasoma Fiqih waHambali kutaatawe – nga ali omu kubagoberezi ba Hambali. Bweyamala okutuuka mubuvubuka, yatandiika okwetamwa emikolo gyeddiin egyaali gyikolebwa n’abantu be Najid. Teyakoma Najid wokka wabula okwetamwakwe yakutwaala n’eMadiina oluvanyuma olwokumaliriza emikolo jahijja bweyalaba abantu nga bali kuntaana ya Nabbi (s.a.w) bamusaba abamalire ebizibu byabwe (Tawassul).\nOluvanyuma yakomawo e Najid, ate n’agenda e Baswira, - bweyali nga agenda eshaamu – era n’atandiika okuttula empisaye eyokulaba obubi emirimo gyabantu egyeddiin era natandiika nokujibaziyiza. Ekiseera ekyo, abantu abe Baswira baamusitukiramu nebamufulumya mumayumba gaabwe, ate nayolekera Mukibuga Zubair.\nBweyali nga ali wakati wa Baswira ne Zubairi, yakoowa okutambula, okwokya nenyonta nebimwerondera olulonda olwamaanyi era yabulako katono okuyitirayo okutuusa omusajja mubasajja be Zubair bweyamusanga namukwaatirwa ekisa n’amuyamba namunywesa era namutuusa mukibuga e Zubairi kubanga yamulaba nga musajja ayambadde ekyambalo ekyeddini.\nYali – Muhamad bn Abdulwahaab – mumalirivu wakugenda Shaami naye yali talina busobozi, kale nasalawo nagenda mu Ahisaan noluvanyuma n’agenda mu Huraimala ekiri wansi wa Najid.\nMumwaka ogwo – 1139 H – taatawe Abdulwahaab yava mu Uyaina nagenda mu Huraimala, nebabeera wamu nemutabanyiwe era Muhamad yasoma kutaatawe.\nOluvanyuma olwekiseera, Muhamad yatuuka okwawukana ne taatawe olwobutategeeragana okwajjawo olw’okwoonooneka kwendowoozaze. Era ekyo kyagenderera mumaaso okutuusa taatawe bweyafa mumwaka 1153H.()\nMukiseera ekyo-oluvanyuma lwokufa kwa Abdulwahaab Muhamad yafuna akakisa akokusaasaanya enzikirizaze nebiro-woozobye ebikyaamu n’okwetamwa emirimo gyabantu egyeddiin.\nYakoowoola abantu babeere wansiiwe, abamu nebakkiriza ate abalala nebagaana. Era yayatikirira nyo mukibuga ekyo. Oluvamyuma, yamala nakomawo mu Uyaina, omulamuzi waayo - Uthman bn Hamd - yamusanyukira nyo era n’amugulumiza okutuusa bwebakkirizaganya buli omu abeere nga ataasa munne nokumutekerayo akabega kubanga bombiriri baagala obuwagizi mubantu nokubagoberera - owobufuzibwe nowenzikirizaye.\nOluvanyuma olwekiseera, amawulire gaatuka kumukulembeze we Ahsaa-e nti Abdulwahaab ayita abntu okumukkiriza nokumugoberera era awagirwa nomukulembeze we Uyaina. Omukulembeze we Ahsaa-e, ekiseera ekyo, yawandiikira mukulembeze munne owe Uyainah nga amwewaza okukolagana ne Muhamad bn Abdulwahaab. Mubwangu nyo, omukulembeze we Uyaina yayita Muhamad bn Abdulwahaab namugamba nti ako ketukolaganyemukko naawe kamala, laba awalala wogenda. Muhamad bn Abdulwahaab yagezaako n’amugamba nti singa onyambako nompagira kumission gyendiko, walibadde ofuga Najid yonna, Naye omukulembeze, ebyo byonna teyabiwuliriza okujjako okumugobaganya okuva mu Uyaina nga muswaavu.\nOgwo, gwaali mwaaka 1160H Ibn Abdulwahaab weyafulumira mu uyaina nagenda mu Dari-iyya, era kyekimu kubibuga ebyatikirivu ebyaali wansi wa Najid. Omukulembeze waakyo, yali ayitibwa “Muhamad bn Suud” – Jajja omukulu owabasud.\nEra omukulembeze yagenda n’amulambula, n’amugulumiza era n’amulagaanyisa emirembe, ne Ibn Wahaab naye n’amulagaanyisa okumutuusa kubukulu bwe Najid yonna.\nMpozzi, omukisa Ibn Abdulwahaab gweyafuna, kwekusanga abantu abe Dari-iyya nga baavu bamunkuseere ate naakwaatagana nomukulembeze waayo.\nIbn Bashar owe Najid yagamba – nga naye abijja ku Aluusi:\n“... abantu abeDari-iyya ekiseera ekyo, baali mubufunda nobuzibu era baali baavu nyo mukuwangaala kwabwe.\nMazima nalaba muntandikwa abantu abe Dari-lyya nga bali mubufunda ate oluvanyuma - kumulembe gwa suud - nembalaba nga balina emmaali empitirivu nebyokulwanyisa ebya zaabu ne feeza nga era balina ensolo ne byambalo ebyomulembe, n’ebintu ebirala bingi ebyobugagga ebitasoboka kunyonyolwa wadde okubala.\nLwaali olunaku munnaku nembalaba nga bali mumikolo gyabwe mukifo ekimanyiddwa ekye baatwin, nga abasajja bali kuludda lwabwe nabakazi nabo bwebatyo. Nendaba zaabu ne feeza nebyokulwanyisa, nengamiya, nembuzi nenfalaasi, nebyambalo ebyomuwendo nebyokulya bingi ebitagambiko eranga nolukungana terukomya masso, nga era mpulira amaloboozi g’abatunzi n’abaguzi – nguze, ntunze nga amaloboozi genjoki…”()\nNaye ebyobugagga ebyo byonna biriwa? Mubutuufu, Ibn Bashar owe Najid teyakoona kunsonga yavaamu byabugagga ebyo, naye ekifunibwa okuva mubyafaayo, kiri nti Ibn Abdulwahaab nekikoosikye baali bagendanga mubitundu ebyenjawulo nebazinda abantu abalina ebyaabwe nebabibanyaga ebbanga lyebaamala nga bagaanye okugoberera enkola yabwe. Kale bwe yabituusanga mu Dari-iyya nga abigabira abaamu.\nMuhamad bn Abdulwahaab yalina enkolaye eyeyawulidde mukugaba emmaali – eminyago – gyeyajjanga kubasiram ababa bagaanye okumugoberera. Yagabanga okusinzira kukwagalakwe – ayinza okugabirako abantu nga babiri oba basatu mubagoberezibe nawaako nomukulembeze, kubanga yalina omugabogwe ogweyawulidde.\nMazima ebimu kubiraga obwononefu bwomusajja oyo yengeri enkyaamu gyeyayisangamu abasiramu abagaananga okumugoberera kubanga yali abatwaala nga abakafiiri, nga akkiriza okubatwaalako ebintu byabwe nga emmaali nebirala.\nKale enkolaye mubufunda yali nti: Muhamad bn Abdulwahaab yali akowoola abantu okudda eri Tauheed naye nga yye kenyini yagyetegeerera sossi Tauheed Qur’an gy’eyagala. Nolwekyo, omuntu yenna eyakkirizanga Tauheed ye, aba yewonyezza, nawonya nebintubye naye oyo aba agaanye, aba afuuse mukaafiiri, asaana okulwanyisibwa, okuyiwa omusayigwe nokutwaala byalina.\nOkusiziira kubirowoozo byabwe byebaalina, kyebaava baatanulanga entalo ezabuli kiseera mu Najid n’ebweeru waayo era nga beeyisa nga bwebaba baagadde mubitundu byebawambanga. Bwe baasobolanga okuzza ebitundu ebyo kubitundu byaabwe, baakikolanga, ebitaasobokanga, baabirekanga nebajjamu bujja minyago.()\nEra yali yalagira buli aba ayanukudde omulangagwe, alina okumuwagira ate oyo aba agaanye okukkiriza omulangagwe, nga akakasibwako kuttibwa era nemmaaliye etwlibwa!!\nNolwekyo, kyova olaba nti abantu abekyaalo ekiyitibwa fusuul mubitundu bye Ahsaa-e, bwebaagana okumukkiriza, yabalumba nabattamu abasajja bikumi bisatu natwaala byonna byebaali balina.()\nEnkomerero yabyonna Muhamad bn Abdulwahaab, mumwaka 1206H, yafa ensi nemuwummula nebintu byabantu nebimuwona naye ekyokusalirwa abagoberezibe baasigalawo nebagenda mumaaso nokusaasaanya obubuzebwe nebintubye bye yagunjawo.\nMumwaaka 1216H, Amiir Suud-naye eyali afuuse omuwahaab – yateekateeka ejje eryaamaanyi nga liweza emitwaalo ebiri, nerigenda nerirumba ekibuga “Karibala” mu Iraq, ekibuga ekyekitiibwa okuva edda ppaka leero. Ejje eryo bweryaakirumba lyatta abatuuze baamu abawereraddala enkumi ttaano oba mitwalo ebiri, - okusinziira kukwawukana kwa Tarekh – nebanyagamu ebintu biyitirivu nebyonoono ebirala bingi!!\nBweyamaliriza – omukulembeze wesuud – ekaribala, ate n’ayolekera muharam ya Imam Hussein bn Ali (a.s) n’anyaga ebintu ebyomuwendo ebyali mu store - etterekero eryalimu ebintu abakulembeze nebakabaka byebawanga haram eyo entukuvu.\nAbawahaab abo, okulumba kwabwe okwebitundu tekwaali kwamulundi gumu oba ebiri wabula kigambibwa nti karibala yokka n’ebitundu ebiriraanyeewo, baabirumba okumala emyaaka nga kkumi nebiri, nga bayisaawo ekiseera ate nebaddayo, era bwebatyo n’ekibuga Najafu ekyekitiibwa. Bonna b’akomawo basse, banyaze, babbye, nebirala nga bingi byeboonoonye!\nAbatunzi bebitabo bonna mubashia begatta nti okulumba karibala omulundi ogusooka kwali mulunaku lwa idd ya Gadiir – olunaku Nabbi (a.s.w) Allah lweyamusizako ekiragiro ekyokulonda Ali (a.s) abeere nga y’amuddira mubigere oluvanyumalwe.\nAllamah omugenzi Sayyid Muhamad Jawaad Al-Amili yagamba: katonda yanjagaliza – olwobulungi bwe nemikisa gya Muhamad n’abantube – okumaliriza ekitundu ekyekitabo “miftaahul Karaamah” oluvanyuma olwekitundu kyekiro ekyomwenda mumwezi gwa Ramadhan ogwekitiibwa mumwaka 1225H ne nanyini kyo.…. era yali yatabulwa ebirowoozo nembeera. Mazima bannamalungu abaali bamaze okumatira edowooza eye kiwahaab, Najafu eyekitiibwa, Nekifo kya Imam Hussein (a.s) baazinga kumakubo gonna, nebanyaga abalambuuzi ba Imam Hussein (a.s) oluvanyuma olwokuva mukitundu kya Sha-aban. Batta ekibinja kyabantu kinene nyo naye nga abaali basingamu obungi tebaali bawarabu, era kigambibwa nti obeera olyawo baawera kikumi mwatano.\nMubutuufu, Tauheed Muhamad bn Abdulwahaab gyeyali ayitirako abantu kwekugamba nti katonda mubiri era alina ebiyungo nenjuyi.\nAluusi agamba kubawahaab nti:-\n((... era bakakasa nti katonda owekitiibwa agenda kujja eri abantu kulunaku lwenkomerero. Mpozi ekyo yakijja mulunyiriri “katonda alijja nebamalayika nga bonna bali munyiriri”(). Era bagamba nti katonda asembera eri ebitondebye nga bwaba ayagadde nga bwekiri muQur’an “era mazima ffe abasinga okubeera okumpi nomuntu okusinga emisiwa gye”() era bakakasa hadith e’z’ava kuNabbi (s.a.w)nti mazima katonda akka wansi kuggulu eryokunsi nagamba nti” abaffe waliwo ansaba okumusonyiwa.))\nKale kyeyoleka nti mukitabo “Arradd Alal Akhinna-e” ekya Ibn Taimiyya, mazima ye yali atwaala hadith zaNzbi ezikwaata kukulambula omubaka wakatonda (s.a.w) nti zonna nfu era nga ayogera lwatu nti omuntu akakasa nti obulamu bwa Nabbi nga afudde buli nga obulamu bwe nga mulamu, aba akoze ensobi eyaamaanyi. Kale enzikiriza ya Muhamad bn Abdulwahaab n’abagoberzibe bwebatyo bwebakakasa nga Ibn Taimiyya wadde nga bbo bayongeramu obukyamu nobubuze.\nMazima abantu abaatunula mubitabo byabye - abanonyereza kubusiramu - baatuka okulowooza nti obusiramu ddini nkwaafu, nfunda era teyinza kukolerwako mubuli mulembe oguba guzze. Naye nga ekyo kyaava kunzikiriza yaabwe enkyamu gyebateeka mubitabo byabwe omusomi byayinza okutwaala nti byaamubusiraam.\nLuturb studard – omumerica – yagamba nti:\n“... Abantu banji nyo abeekwaasa ebigambo byabawahaab nebagamba nti obusiramu nga bbwo nenkola yaabwo, tebulina busobozi buyinza kukyukakyuka namulembe nga bwegutambula nembeera yaagwo eyokukulankulana nokukyukakyuka.”()\nOmusajja Muhamad bn Abdulwahaab, abamanyi mumadhihab ga Hambali baasamaalirira nyo olwebikolwabye era nebamulamula nti musajja mubuze era nenzikirizaye nfu nnyo. Ekyo baakiraba kuviiraddala muntandikwa. N’omuntu eyasokera ddala okulangirira olutalo kuye yali taatawe Sheikh Abdulwahaab, oluvanyuma nekuddako mugandawe Sheikh Sulaiman. Era bombiriri baali mubamanyi ba Hambali. Mugandawe, Sulaiman, yawandiika ekitabo nga kiriko omutwe: “Laadu yakatonda mukudda mubawahaab”. Mukitabo ekyo, yamenya enzikirizaye enkyamu era nattottola obubi bwamugandawe era namuswaaza.\nZaini Dahlaan yagamba:\n“... Abdulwahaab yali musajja mulongoofu era nga mumanyi. Sheikh Sulaiman - muganda wa Sheikh Muhamad - naye yali mubamanyi. Okuviiraddala muntandikwa baali bamanyi - Sheikh Abdulwahaab ne Sheikh Sulaiman - nti ebirowoozo bya Sheikh Muhamad bikyaamu, baagezangako okumunenya nokumubuulirira n’okumwewaza abantu...”\nAte Abbasi Mahmuud Al-eqaad owe Misir naye agamba:\n“...N’eyasinga okwawukana ne Sheikh Muhamad, yali mugandawe, Sheikh Sulaiman nga takkiriza nti mugandawe yatuuka kuddaala lya Ijtihaad nokweyawula mukutegeera Qur’an ne Sunna...”()\nEra Sheikh Sulaiman Alaba nti ebintu ebyazulibwawo ba Imam byebaalabanga mumirembe gyaabwe, nebatakaafuwaza bantu kiraga nti obukaafiiri obubeera kumuntu aba azuddewo ekintu tebumutuusa kukulamulibwa nakuttibwa. Era Sheikh Sulaiman agamba kunsonga eyo nti mazima ebintu ebyo byonna ebigambibwa nti byazulibwawo, byatandikira kumirembe gyaba Imam oluberyeberye lwomulembe gwa Imam Ahmad bn Hambal, abaabyetamwa baabyetamwa, naye era bikyaaliwo okutuusa bwebyaabuna ensi yonna, ababikola baabikola, gwe nobakafuwaza kyokka nga ate tekiwulikikangako nti omu ku ba Imam babasiram nti bakafuwaza kumuntu yenna oba okugamba nti avudde mubusiram oba okulagira okumulwanyisa oba okumunyaga emmaaliye. Era tebaayitako nsi zabusiram nti zashirik oba okuzirwanyisa nga bwemukola.”\nTulina Okumanya nti Muhamad bn Abdulwahaab siyeyasooka nebirowoozo ebyo ebikyamu wabula waaliwo abamusooka – mubyasa bingi emabega – nga Ibn Taimiyya Alharrani n’omuyiziwe Ibn Alqayyum Aljauziyya, nabalala ababafaanana wadde nga ebirowozo byabwe tebyali bikyaamu nyo nga ebya Ibn Abdulwahaab byeyazuulawo.\nIBN TAIMIYYA Y’ANI?\nYetaata wa Al-Abbas Ahmad bn Abdul Haliim amanyiddwa nga Ibn Taimiyya. Yali omu kubamanyi abagoberezi ba hambali, yafa mumwaka 728H.\nOkusinziira kundowoozaze endwadde, nebirowoozebye ebyikyamu, ebyawukana kunzikiriza zabasiram bonna, - mukwawukana kwabwe – mazima abamanyi obokumulembegwe baali balangirira okumulwanyisa era nebamulamula nti mwononefu, mubuze, nokusingiraddala oluvanyuma olwokufulumya ekitabo ekyaalimu enzikirizaye enkyamu naakisaasaanya mubantu.\nOkulwaanyisa Ibn Taimiyya kwaali mungeri bbiri:\n(1) Okuwandiika ebitabo n’okudda mubirowoozobye ebikyamu nokubimenyawo nga besembesa Qur’an ne Sunna.\nEbimu kubitabo abamanyi bye baawandiika:\n(i) shifaa-u ssiqaam fii ziyaaratu Qaburil Imam:\nkyawandiikibwa ne Taqiyyudiin Sabaki.\n(ii) Daratul Mudhii-at firraddi alaa Ibn Taimiyya .\nKyawandiikibwa neyawandiika ekisose.\n(iii) Almyqaabalatu’ rraudhiyya:\nKyawandiikibwa ne Qadhi qudhaat Taqiyyuddin Abi Abdillah Al-Akhinaa-e.\n(iv) Najim Almahadi warajm Almuqitadi.\nKyawandiikibwa ne Fakhr bn Muhamad Alqarashi.\n(v) Daf-u Shubaha:\nKyawandiikibwa ne Taqiyyuddin Alhiswini.\n(vi) Attuhfatul mukhtaara firraddi alamunikar ziyaara:\nKyawandiikibwa ne Jaajiddini.\nEbyo, byebimu kubitabo ebyakubibwa nga bimenya enzikiriza ya Ibn Taimiyya endwadde era nebibeera nti byavumbula obutategeerabwe nokulowoozakwe okwo kungulu.\n(2) Abamanyi baamuzindaanga era nebafulumya nebirangiriro nokulamula nti mwononefu era mukafiiri nokwewaza abantu ebintubye byeyazuula muddin eyekitiibwa. Mubo, mwalimu Qaadhil qudhat owe Misir – Albadru bn Jama-a. Bamanyi banne baamuwandiikira nebamutegeeza endowooza ya Ibn Taimiyya kukulambula Nabbi (s.a.w).\n“Mazima okulambula Nabbi (s.a.w) nkola eyagalibwa era abamanyi baakyegattako bonna. N’olwekyo, buli yenna akitwala nti okulambula Nabbi kiri haraam, kikakata kubamanyi okumukanga nokuziyiza abeere nga ava kubirowoozo nga ebyo. Bwaba nga teyekomyeeko, akakasibwaako okusibibwa nokumuswaaza mubantu baleme kumugoberera”.\nAte omulamuzi oyo – omugoberezi wa shafi-e owemisir siyyeyekka eyafulumya okulamula okwo, wabula abalamuzi bangi abaafulumya okulamula nga okwo, nga mubagoberezi ba Malik n’aba Hambali.\nN’okwongera kw’ebyo, mazima Dhahabi – atwalibwa nga y’omu kubanyi bomukyaasa eky’omunaana okuva mumasenguka era alina nebitabo ebirala bingi ebirungi era mumulembe gumu ne Ibn Taimiyya – yawandiika ekiwandiiko ekidda mubigambo bya Ibn Taimiyya nga amuziyiza kubikolwaabye ebikyaamu era n’amufa-ananya nga Hajjaaji Athaqafi mububuzeebwe nemubwonoonyi.\nOkutuunsa katonda bweyamuzikiriza – Ibn Taimiyya mumwaka 728H mukkomera lye Shaami. Omuyiziwe yagezaako – Ibn Qayyum – okubeera nga atwaala mumaaso enkola yomusomesawe naye teyasobola. Kale naafa nebirowoozobye, abakkiriza nebamuwummala n’ebibye.\nOluvanyuma olwekiseera, Shaitwan yasuula emiguwa gyaayo n’esikayo Muhamad bn Abdulwahaab nga alina ebirowoozo bya Ibn Taimiyya, neyegatta ne Al Suud okubeera nga buli omu ayambako munne mweekyo ky’aliko – Ibn Abdulwahaab ayambako Al Suud kubyobufuzibwe ate Al Suud naye ayambe Ibn Abdulwahaab mukusaasaanyo enzikirizaye.\nEkiseera ekyo, obubuze bwaddamu bupya okusaasaana mu “Najid”, Abawahaab nabo nebasaasaana mubitundu bye Najid. Bangi abaabuzibwabuzibwa nebamukkiriza. Ne babeera mukibiina kyaabwe wansi werinnya “Tauheed alamula bannanyini Tauheed”. Baayuwa omusaayi gw’abasiram nga bakitwaala nti Jihaad naba Mushirik. Yabuzaawo enkuminenkumi zabantu olwenzikirizaye gyeyazuulawo. N’ayawulayawula mubasiram. Enkolaye neyeyongera kunkola ezabasiram endala empitirivu.\nAte kyaayonooneka nekituuka wala nnyo oluvanyuma olwabawahaab okuyingira muMakka ne Madiina nga bayambibwaako ne Britain, nebasanyaawo obuwufu bw’obusiramu muMakka ne Madiina, nokumenya entaana z’abagalwa ba katonda, nebatyooboola ekitiibwa kyaba Imam (a.s), neboonoona ebintu ebirala bingi ebikankanya omutima gw’omusiram.\nAbamu mubebyaafaayo bagamba:\n“Abawahaab bwebaamala okutuuka mukibuga Makka, baayanguyirira mangunnyo okumenya emizimbo egyaali kuntaana zaba Quraish. Era nebamenya nomuzimbo ogwaazimbibwa kuntaana ya Sayyid Abdul Mutwalib – jajja waNabbi (s.a.w), ogwa Sayyid Abi twaalib, ogwa Sayyidat Khadiija nga bwebaamenya ewaali maulid Nabbi (s.a.w) ne Abubakar ne Imam Ali (a.s), nebamenya ne Qubbat ya Zamzam nendala nyinji ezaali zetoolodde kaaba. Tebakoma kw’ebyo byokka wabula baanonyereza buli kifo kyonna ekyaalimu obuwufu bw’abaloongoofu nebabusaanyaawo. Bwebaalinga bamenya, baayimbaanga era nga bakuba nengoma bwebavuma nentaana ... okutuusa bwekyaagambibwa nti baafuka kuntaana ya sayyid Almahjuub...!”\nNabbi (s.a.w) yagamba nti:\n“Okuzuulazuula muddini wonna wekuba kulabikidde, kikakata kumumanyi yenna okwoolesa obumanyibwe, bw’aba takikoze aba afuna ekikolimo kyakatonda”.\nMazima, abamanyi aba shia n’aba Sunni baagezaako nga bwekisoboka okulaba nti balwaanyisa Abawahaab nga bayita mukuwandiika ebitabo nebiwandiiko ebirala olwokuswaaza omusajja oyo – eyayagala okutuukiriza ebigendererwa bya Britain – n’okukomya endowoozaze.\nEkitabo ekyaasokeraddala okufuluma nga kiraga obukyaamu bwebigambo bya Muhamad bn Abdulwahaab. Kyaawandiikibwa neemugaandawe Sheikh Sulaiman – nga kiyitibwa “Asswawwa-iq Al-Ilaahiyya fi rraddi alal Wahaabiyya”. Nga abashia nabo bwebaafulumya ekitabo ekisooka kunsonga eyo – Manhaji Arrashaad – nga kiwandiikibwa ne Sheikh Alkabiir Almarhuum Ashaikh Ja-afar kaashiful gitwaa-e eyafa mumwaka 1228H. ekitabo ekyo yakiwaandiika olwokudda mubbaluwa Amiir AbdulAziiz Suud gyeyamuwaandiikira, nga ateeseemu ebimu kubigambo bya Muhamad bn Abdulwahaab. Sheikh Alkabiir yamuddamu nga anyweeza obukyaamu bwebigambo bya Ibn Abdulwahaab nga akozesa Qur’an ne Sunna. Era okitabo ekyo kyaakubirwa Najafu – Iraq – mumwaaka 1343H.\nOluvanyuma ebitabo byawandiikibwa mpolampola mumirembe egyenjawulo nga bimenya endowooza za Ibn Abdulwahaab nokutuusa olwaleero.\nOmulembe gwaffe guno gwetulimu era abawahaab bagenze wala nnyo mukusaasaanya enkola yaabwe mubusiramu naye nga bawagirwa na Saud okuva mumagoba ga petrol. Era baateekawo ekigero eky’amafuta nga kyeyawulidde kukulaakulanya madhihab ga bawahaab nakugasaasaanya Mubasiram. Mubufuufu, singa sissente ezo empitirivu, abasiramu balibadde tebafuna buzibu bwabwe.\nEnsi ez’abakaafiiri zafuna abawahaab nga lyekkubo lyaazo mwezisobola okuyitira okwawulayawula mubasiram nokukubagana bbo benyini nabennyini. Era mazima ekigendererwa ekyabakaafiiri kyaatukirira kubanga kati tulina fitina y’amaanyi wakatiwaffe – buli omu ayita munne mukaafiiri oba mushirik oba faasq!!!\nOwange ggwe omusomi owekitiibwa, twaasalawo okukuteekera enzikiriza y’abawahabi kummeeza osobole okujeerabira gwe kennyini n’agago osobole okuzuula obukyaamu bwaabwe kubanga abasiramu bonna bafuna enzikiriza yaabwe kava muQur’an, nemusunna naye bbo abawahaab, enzikiriza yaabwe teva muQur’an wadde musunna ezomubaka (s.a.w) Mazima tugezezzaako okuyita mubufunze.\n() Bwava mu Tarekh Najid Aluusi.\n() Tarekh Najid eya Aluusi: pg. 117 – 118.\n() Jaziiratul Arab mukyaasa 20, pg. 341.\n() Tarekh Mamulakatul Arabia Ssuudia, vol.1, pg. 51.\n() 89: 23.\n() 50: 16.\n() Haadhirul alamil Islame: vol.1, pg. 264.\n() Muhamad bn Abdulwahaab yali yeyitanga nti yatuuka kuddala erya waggulu mukumanya naye nga mugandawe Sheikh Sulaiman amuwakanya. Sheikh Muhamad yatuka okugamba nti asobola okwetegerera Qur’an ne Sunna, naye nga mugandawe era takkiriza.


Bukedde Online - Byotalina kusuulirira ku mwana avubuka\nAbaana beetaaga okulaga omukwano ku mitendera gyonna.\nNG'OMUNTU omukulu, kizibu okwerabira enkyukakyuka ze wayitamu ng'ovubuka. Enkyukakyuka zino zibaamu okusoomooza, era ssinga omwana tayambibwa ayinza okutawaana ennyo.\nHassan Sekajoolo, omukugu mu kubangula abavubuka ku byobulamu, empisa n'enneeyisa okuva mu Straight Talk Foundation agamba nti enkukakyuka omwana z'ayitamu ng'avubuka zigwa mu mitendera esatu omuli ;\n1.Enkyukakyuka mu bwongo ne mu birowoozo by'omwana mu ngeri gy'alabamu ebintu n'engeri gy'abitaputamu.\n2.Enkyukakyuka ez'omu mpisa kuba omwana bw'atuuka mu myaka gy'obuvubuka empisa ze zigenda zikyuka .\n3 Enkyukakyuka ez'omu mubiri ezirabwako era nga zino abazadde abasinga obungi ze basinga okumanya.\nOkugeza mu balenzi, eddoboozi likyuka, ekifuba kigejja n'ebirala ate mu bawala okugenda mu nsonga, okusuna amabeere n'ebirala.\nEkyukakyuka z'omubiri ezirabwako y'emmanduso ey'okutandika okwogera ku neeyisa mu myaka gya kaabuvubuka.\nDr. Olive Sentumbwe, avunaanyizibwa ku byobulamu mu maka mu kitongole ky'ebyobulamu neky'ensi yonna ekya World Health Organisation agamba nti omuzadde buli mutendera omwana gw'atuukako mu kukula kwe olina okwogerako naye.\nAbaana baggye buto ng'obasomesa ku nkyukakyuka mu mibiri gyabwe.\n2. Dr. Olive Sentumbwe agamba nti omwana bw'aba avubuka atandika okwemanya. Kino kisinga ku bawala.\nAtuuka ekiseera n'alaba ng'ali waggulu wa buli omu, alabika bulungi noolwekyo tewali alina kumusalirawo. Ensobi abazadde gye batera okukola kwe kwagala okulaga omwana ono nti talina bw'ali era abamu batuuka n'okubaggyirayo emiggo okubakuba mu ngeri y'okubatereeza mu layini.\nEbiseera ebisinga ekiva mu kino ye mwana okulalukira ddala oluusi n'atuuka n'okuva awaka. Ku ludda lw'abalenzi, kino kye kiseera we bafunira emikwano emibi egibasigamu emize ng'okunywa omwenge, enjaga, okusiiba mu bibanda bya firimu oluusi mwe baggya n'obubbi.\nNoolwekyo ggwe omuzadde kino kiseera kya kutunula nkaliriza olabe mikwano gya mutabani wo, gye babazaala, bazadde baabwe ne kalonda omulala abakwatako.\nBwe weesanga nga tobategeera bulungi, omwana muwooyewooye mpola nga bw'omulaga lwaki abo tebateekeddwa kubeera mikwano gye. Bw'onoomuteekako ekifuba ayinza okulalukira ddala.\n3.Atandika okusikiriza abamulaba. Enkyukakyuka omwana z'afuna naddala omuwala ojja kwesanga nga zirina engeri gye zimulabisaamu obulungi. Kino kitegeeza nti abamulaba bajja kumwegomba omuli n'abasajja abakulu.\nNoolwekyo buvunaanyizibwa bwa muzadde okutegeeza omwana ono nti asikiriza bangi era ssinga wabaawo omulenzi oba omusajja amutunuza mu nsonga z'abakulu takyewuunya, naye omulabule ku kabi k'okuyingira mu nsonga z'abakulu, omuli okufuna olubuto, okulemwa okusoma, okufuna endwadde z'ekikaba omuli ne siriimu.\nGgwe omuzadde, kino kye kiseera omwana wo omufuule mukwano gwo kimwanguyize okukubuulira ebyo by'ayitamu.\nWeewale okumuyamba mu ngeri evvoola, ecunga, ejereegerera oba emuyeeya.\nMulage okwagala kubanga mu myaka egyo, babeera baagala nnyo okulaba nga waliwo abafaako ekyo bwe batakiraba, kiba kibanguyira nnyo okutandika emikwano gy'abavubuka kubanga munne abeera amulaze nti amufaako era amwagala.\n4. Bafuna apetayiti. Kino wadde kisinga kubeera ku balenzi naye n'abawala abamu batandika okulya ennyo. Kino kibaawo kubanga emibiri gyabwe giba giyita mu nkyukakyuka ez'enjawulo era nga gikula.\nOmwana bw'alya ennyo tomuyeeya oba okumulangira. Muwe alye akkute kubanga mu bbanga ttono ate ojja kwesanga nga takyalya nnyo.\n5 Abawala batandika okufaayo ennyo ku ndabika yaabwe, bw'aba talina bizigo, ssabbuuni ogwo guba musango.\nBatandika okweyonja ne bakuuta ssapatu ne bazinyiriza, okuboola engoye ky'abadde takola nga muto.\nEmyaka gibaleetera okujeema\n6 Okujeema. Mu myaka gino, ojja kwesanga ng'abaana batandika okukola ebikontana n'ebituufu bye bandibadde bakola. Okugeza, bw'aba muwala ojja kulaba ng'abadde ayambala engoye empanvu atandika okuzisala ayambale ennyimpi, bw'aba mulenzi w'ajja okutandikira obutakuba kikalu, okwambala mu ngeri y'ekiyaaye ne kalonda omulala.\nEra ojja kwesanga ng'olina by'omulagira okukola wabula n'atabikola mu bugenderevu. Bw'aba ku ssomero, ojja kwesanga ng'ebimuweebwa okukola mu kibiina ebimu tabikola, ate abamu bagaana n'okugenda mu kibiina naddala bw'aba ng'omusomesa tamwagala.\nObuvunaanyizibwa bw'omuzadde mu kiseera kino kwe kutegeeza omwana ono akabi akali mu bikolwa by'okujeema n'engeri gye bisobola okumufi iriza emikisa gye egy'omu maaso.\nBw'olaba ng'omubuuliridde naye nga takyusa, kye kiseera omufunire abakugu mu kubudaabuda abaana bajja kumuyamba.\nSsinga omwana wo omulagajjalira mu kiseera kino ayinza okwegatta ku bibinja by'abaana ab'emize n'ekinaavaamu kulemwa misomo olwo ng'omulekedde ensi y'eba emugunjula ata nga tukimanyi nti egunjuza muliro!\nEbibonerezo eby'olutentezi bijja kugubya omwana wo\nKINO kiri ku bazadde abalowooza nti okukaayuukira omwana buli kaseera kwe kumugunjula. Sso ng'ate emirundi mingi kimufuula bufuuzi kiwagi oba okutandika okwetya.\nOmwana bw'atandika okwetya buli kimu akitya. Ne bw'otomuwa mmere ng'enjala emuluma, ye akulaga nti era abadde tannatuusa kwagala kulya. Sso nga bambi kimulumira muli munda naye ng'atya okwogera.\nAte n'akula n'agenda nakyo mu bulamu. Nga ne ku mulimu gy'ali atya okwogera ensonga entuufu kubanga aba alowooza nti okwogera ekituufu kiyinza okumuleetera akabasa.\nNaye ate okutuntuza kuno bwe kumuleetera okuguba, afuukira ddala lumiramwoyo.\nNg'ensobi agikola agiraba naye ng'ekimuyinula kwe kuba nti ‘ndaba bajja kunkuba bukubi (oba ekibonerezo ekirala kyonna) kiggwe'.\nAbamu ku bazzi b'emisango egibatuusa n'okugenda mu makomera, bakuliramu nnyo omutima guno.\nOmusango aguddiza ddala ng'agumanyi.\nNaye ng'enkola y'abazadde ey'okuwanga omwana ono ebibonerezo ate nga bikakali y'etuusa omwana mu mbeera eno.\nKubanga ggwe lwaki ogula oluga n'olussa awaka n'ogamba abaana nti ‘luno lwakubakuba' kyokka nga tewannabaawo nsobi ze bakola?\nKati omwana naye ekibonerezo ky'oluga akiteeka mu bwongo ne kiba nga ne bw'okimuwa tekikyamukyusa bwongo.\nEkibonerezo ekigolola omwana ettumba ky'ekyo ky'atasuubira, nga si kya kutulugunya ate nga si kya lutentezi.\nOmuzadde buli lw'oba n'ekibonerezo eky'olutentezi ky'owa abaana, batuuka ne bakimanyiira nga ne bw'okibawa kibakoona bbali nga mudalizo.\nEra olwo kiba kisebbuuse nga tekikyayamba mu kugunjula mwana. Kubanga ogenda okukimuwa nga yakyetegekedde dda.\nBwe kiba kya kubamma mmere nga y'enkola yo, banne aba yabayisizzaamu dda olukwe bagikukuse bagimuwe, oba okulya ku muliraano.\nOkubonereza omwana buli kiseera kimugubya.\nBwe kiba nti obakubisa luga, olwo empale ayambala ttaano n'agattako n'okusiba ennyama, kati ggwe n'omubonereza naye nga ye asigadde nga bw'ali talina ky'afunyeemu.\nSso ng'okwogera n'omwana ne bw'oba tokaalaamuse, nalyo ddagala eriyinza okumugunjula. Ate n'avaawo nga naye awotose kubanga abeera alabye ensobi ye.\nEkikyamu kwe kuba nti oluusi abazadde kye bayita okwogera n'omwana kuba kwogera na mwana ono ng'oboggoka, omuvuma oba okumusooza.\nEra naye omwana ebyo n'abimanyiira. N'atandika n'okukuyita amannya amapaatiike agaggyayo naawe empisa zo. Olwo omwana aba agubye.\nEkibi, ne gy'agenda yonna ne bw'aba akuze, eby'okumunenya kuba asobezza abitwalira mu kuguba okwo. Ne biba nga bimuyita ku mutwe nga nviiri!\nMuwanga Kivumbi anaatabaganya abatakkaanya mu NUP